
IRIZPEN PROPOSAMENA, TOKIKO OGASUNEN ARAUDIA BATEGITEN DUEN  ARAUGINTZAKO FORU DEKRETUAREN PROIEKTUARI BURUZKOA (AHOLKU BATZORDEAREN SAIOA 2021-UZTAILA-13).
I.- EGITATEZKO AURREKARIAK
Irizpen honek xede duen araugintzako foru dekretuaren proiektua aholku batzorde honetara Ogasun, Finantza eta Aurrekontu Saileko foru diputatuak igorri zuen, Foru Gobernu Kontseiluaren martxoaren 30eko 40/1999 Foru Dekretuaren 17. artikuluko 1. apartatuan aurreikusitakoarekin bat etorriz. Irizpen eskaerari memoria bat erantsi zaio, jendaurrean jartzeko eta entzunaldiko izapideen emaitzak jasotzen dituena; bai eta arau inpaktuaren txostena, eragin ekonomikoari buruzko txostena, txosten ekonomikoa eta genero inpaktuaren aldez aurreko ebaluazioaren txostena ere, halaxe xedatzen baitu Diputatuen Kontseiluaren maiatzaren 23ko 29/2017 Foru Dekretuak, zeinak onesten baititu xedapen orokorrak egiteko prozedura, arau inpaktuari eta genero inpaktuari buruzko txostenak egiteko gidak eta araugintza teknikari buruzko jarraibideak.
Aipatutako araugintzako foru dekretuaren proiektuaren bidez, Tokiko Ogasunak arautzen dituen araudiaren testu bategina onesten da.
II.- OHAR JURIDIKOAK
1.- AHOLKU BATZORDEAREN ESKUMENA IRIZPENA EMATEKO
Diputatuen Kontseiluaren martxoaren 30eko 40/1999 Foru Dekretuak, Arabako Foru Administrazioaren Aholku Batzordearen eskumenak ezarri zituen, eta horien artean dago, hain zuzen, 3.1.a. artikuluan, "araugintzako foru dekretuen" proiektuei buruzko irizpenak ematea.
Zerga arloan lurralde historikoak daukan eskumenari buruz egiten den lehenengo erreferentzia Espainiako Konstituzioaren Lehen Xedapen Gehigarrian aurkitzen dugu. Hau ezartzen du: “Konstituzioak babestu eta onartu egiten ditu forudun lurraldeetako eskubide historikoak. Foru araubide horren eguneratze orokorra, hala dagokionean, Konstituzioaren eta autonomia estatutuen esparruan egingo da”.
Horrez gain, Euskal Autonomia Erkidegoko Autonomia Estatutuaren 41.2.a) artikuluak honako hau ezartzen du: “Lurralde historikoetako erakunde eskudunek zerga araubidea mantendu, ezarri eta arautu ahal izango dute beren lurraldean, Estatuko zerga egitura orokorrari; koordinaziorako, zerga harmonizaziorako eta Estatuarekiko lankidetzarako ekonomia itunak berak jasotako arauei; eta Autonomia Erkidegoaren baitan helburu horiexetarako Eusko Legebiltzarrak emandakoei jarraituz”.
EAEren eta estatuaren artean sinatutako Ekonomia Itunak, maiatzaren 23ko 12/2002 Legeak onetsitakoak, honako hau ezarri zuen 1.Bat artikuluan: 
“Lurralde historikoetako erakunde eskudunek beren zerga sistema eduki, ezarri eta arautu ahal izango dute beren lurraldearen barruan”.
Azaroaren 25eko 27/1983 Legeak, Autonomia Erkidego Osorako Erakunde eta bertako Lurralde Historikoetako Foru Organoen Arteko Harremanei buruzkoak bere 7.6 artikuluan foru organoen eskumen esklusibo gisa jotzen ditu"Autonomia Estatutuaren 41. artikuluan ezarritakoak eta, oro har, Ekonomia Itunaren Legeak eta zerga izaerako beste arau eta xedapen batzuek egotzitako guztiak".
Azkenik, Ekonomia Itunaren 39. eta 42. artikuluak hau xedatzen du:
 "39. artikulua. Ondasun higiezinen gaineko zerga.
Ondasun higiezinen gaineko zerga lurralde historikoetan eskumena duten erakundeek emandako arauen bidez arautuko da. Zerga horrek kasuan kasuko lurralde historikoan dauden landa ondasun eta hiri ondasunak kargatuko ditu”.
40. artikulua. Ekonomia jardueren gaineko zerga.
Bat. Jarduera ekonomikoen gaineko zerga lurralde historikoetan eskumena duten erakundeek emandako arauen bidez arautuko da.
41. artikulua. Trakzio mekanikoko ibilgailuen gaineko zerga.
Trakzio mekanikoko ibilgailuen gaineko zerga lurralde historikoetan eskumena duten erakundeek emandako arauen bidez arautuko da, zirkulazio baimenean ageri den egoitza lurralde horretako udalerriren batekoa baldin bada.
 42. artikulua. Tokiko beste zerga batzuk.
Lurralde historikoetan eskumena duten erakundeek toki erakundeen gainerako tributu propioen araubidea mantendu, ezarri eta arautu ahal izango dute, bakoitzak bere lurraldearen barruan, ondoren aipatzen diren irizpideak beteta:
a) Araubide erkideko tokiko tributu sistemarentzat ezarritako egitura orokorra eta egitura horren printzipioak kontuan izatea, gai honetan 3. artikuluan ezarritako harmonizazio arauak errespetatuta.
b) Araubide erkidekoez gainera, zeharkako bestelako zerga figurarik ez ezartzea, zerga figura horien etekina Euskadiko lurraldetik kanpora beste batean jasanarazi edo eskualdatu badaiteke”.
Halaber, Diputatuen Kontseiluaren martxoaren 30eko 40/1999 Foru Dekretuak Arabako Foru Administrazioaren Aholku Batzordearen eskumenak ezarri zituen, eta horien artean dago, 3.1.a artikuluaren arabera, "araugintzako foru dekretuen proiektuei" buruzko irizpenak ematea.
Azaldutako guztiagatik, Tokiko Ogasunen araudiaren testu bategina aurkezten duen araugintzako foru dekretuak kontsulta batzorde honen irizpena behar du nahitaez.
2.- ARAUGINTZAKO ESKUORDETZEAREN ARAUBIDE JURIDIKOA
Arabako Foru Aldundiak araugintzarako ahala erabili ahal izango du aurreikusitako eskuordetze kasuetan, Arabako Lurralde Historikoaren Erakunde Antolaketari buruzko 1983ko martxoaren 7ko Foru Arauak 4., 5. eta 15. artikuluetan eta Arabako Foru Aldundiaren Antolaketa, Funtzionamendu eta Araubide Juridikoaren abenduaren 18ko 52/1992 Foru Arauak 62. artikuluan eta hurrengoetan xedatutakoaren arabera.
Azken lege testu horretan, zehazki 62.1 artikuluan, ezartzen da Diputatuen Kontseiluak, gaur egun Foru Gobernu Kontseiluak ahala izango duela foru arau mailako xedapen orokorrak emateko, araugintzako foru dekretu izenekoak, Batzar Nagusiek horretarako eskuordetu dutenean. 
Gainera, 52/1992 Foru Arauaren 63. artikuluak hau xedatzen du:
“1- Araugintzako eskuordetzea egiteko erabakia foru arau bidez hartuko da, eta eskuordetzan ematen den gaia zein den eta hura izapidetzeko zein epe dagoen zehaztuko da bertan.
2.- Eskuordetzea Diputatuen Kontseilua hura erabiltzean agortuko da, dagokion araugintzako foru dekretua onestean.
3.- Ezin da ulertu araugintzako eskuordetzea era inplizituan edo epe mugarik gabe eman denik.  Ez da onartuko Diputatuen Kontseilua ez den beste ezein agintaritzari berriz eskuordetzerik”. 
Azkenik, foru arau bereko 64. artikuluak 3. eta 4. apartatuetan honako hau zehazten du: “3.- Testuak bategiteko baimena emateko foru arauek zehaztuko dute eskuordetzearen edukien araudi esparrua, baita testu bakar baten formulazio soilera mugatuko den edo finkatu beharreko lege testuak erregularizatzeko, argitzeko eta harmonizatzeko helburua ere baduen.
4.- Araugintzako eskuordetzeak kasu bakoitzean Biltzar Nagusiek kontrola egiteko formula gehigarriak finkatu ahalko ditu, auzitegiek horretarako berezko eskumena badute ere”. 
3.- ESKUMEN ORGANIKOA ETA ARAUGINTZAKO GAIKUNTZA
1/2017 Foru Arauak, otsailaren 8koak, Arabako Lurralde Historikoko sektore publikoaren gardentasunarenak, herritarren parte-hartzearenak eta gobernu onarenak (ALHAO, 21 zk., 2017/02/28) honako hau xedatzen du azken xedapenetatik bigarrenean:
"Azken xedapenetako bigarrena. "Arauak sinplifikatzea eta arauketaren kalitatea hobetzea.
1. Gardentasunaren eta segurtasun juridikoaren printzipioen berariazko adierazpen gisa, Arabako Foru Aldundiak bere antolamendu juridikoko arauak berrikusi, sinplifikatu eta, hala behar denean, bateratu egingo ditu, arau esparru laua, argia eta gutxi sakabanatua lortzeko, herritarrek erraz ezagutu eta ulertu ahal izango dutena, emakumeen eta gizonen arteko berdintasunaren printzipioa betetzeko eta hizkuntzaren erabilera ez sexista zabaltzeko behar bezala egokitua.
Azkenik, 2021erako Zerga Neurriei buruzko urtarrilaren 29ko 2/2021 Foru Arauaren lehenengo xedapen gehigarriak honako hau adierazten du: "Arabako Batzar Nagusiek baimena ematen diote Arabako Foru Aldundiari 2021eko irailaren 30a baino lehen testu bateginak onesteko. Testu horiek behar bezala erregularizatuta, argituta eta harmonizatuta egon behar dira, eta honako foru arau hauek bildu behar dituzte:
a) 41/1989 Foru Araua, uztailaren 19koa, toki ogasunak arautzen dituena.
(….) .”

Azkenik, Arabako Foru Aldundiko Antolamendu, Funtzionamendu eta Araubide Juridikoaren abenduaren 18ko 52/1992 Foru Arauaren 7. artikuluak honako hau xedatzen du:
“1. Araugintzako eta arauak garatzeko boterea erabiltzean, Diputatuen Kontseiluari dagokio:
1.1.- Foru dekretuak onestea, aldez aurretik Batzar Nagusiek araugintzako eskuordetza egin ondoren.
…../….”

Azaldutako guztiagatik, Tokiko Ogasunen araudiaren testu bategina aurkezten duen araugintzako foru dekretuak kontsulta batzorde honen irizpena behar du nahitaez.
4.- PROZEDURA
Prozedura izapidetzean, erabat bete dira xedapen orokorrak egitearen inguruan indarrean dauden arauak, honako hauei dagokienez: proposamena aurkezteko eskumena duen erakundea, arau eraginari buruzko txostena, eragin ekonomikoari buruzko txostena eta genero eraginaren aldez aurreko ebaluazioa, Kontsulta Batzordeari kontsulta eskatzea eta onesteko eskumena duen erakundea.
Hain zuzen ere, Foru Gobernu Kontseiluaren maiatzaren 23ko 29/2017 Foru Dekretuaren 9. artikuluan ezarritakoa betez, proiektuaren aurrerapenaren aldez aurreko kontsulta publikoa egin da, baliabide telematikoen bitartez, Arabako Foru Aldundiaren webgunearen bidez. Espedientean izapide horren emaitzei buruzko memoria jaso da, 2021eko martxoaren 1ekoa, eta bertan ageri da ez dela erregistratu arau xedapena idazteko aintzat hartu beharreko proposamen edo oharrik.
Bestalde, 2021eko martxoaren 4an, Zerga Araudiaren Zerbitzuak genero inpaktuaren txostena eman zuen, foru aldundi honetako Berdintasun, Lankidetza eta Kulturartekotasun Zerbitzuak berretsi zuena, 2021eko martxoaren 16ko txostenaren bitartez.
Azkenik, Foru Gobernu Kontseiluaren maiatzaren 23ko 29/2017 Foru Dekretuaren 14. artikuluan ezarritakoari jarraituz, proiektuaren aurrerapena jendaurrean jartzeko eta entzunaldia emateko izapideak egin dira, baliabide telematikoen bitartez, Arabako Foru Aldundiaren webgunearen bidez. Espedientean izapide horren emaitzei buruzko memoria jaso da, 2021eko martxoaren 22koa, eta bertan jasotzen da araudi xedapena idazteko aintzat hartu beharreko proposamen edo oharrik ez dela erregistratu.
III.- FORU DEKRETUAREN EGITURA.
Araugintzako foru dekretuaren proiektuak honako hauek ditu: zioen azalpena, xedapen zatia, hiru xedapen gehigarri, xedapen iragankor bat, xedapen indargabetzaile bat, hiru azken xedapen eta eranskin bat.
Hiru xedapen gehigarriek arauzko erreferentzia posibleak aipatzen dituzte, oraingoak edo etorkizunekoak.
Xedapen iragankorrak adierazten du foru arau hau indarrean jarri aurretik hasitako ekitaldietan udalek zerga itunduetan, itunduta ez daudenetan eta bestelako diru sarrera publikoetan duten partaidetzari araugintzako foru dekretu honek indargabetutako legeria aplikatuko zaiola.
Xedapen indargabetzaileak foru arau berria baino maila bereko edo baxuagoko araudi guztiak indargabetzen ditu.
Azken xedapenek ezartzen duten arau berria indarrean jartzea (ALHAOn argitaratu ondorengo egunean), Arabako Foru Aldundiari arau hori garatzeko eta aplikatzeko behar diren xedapenak emateko baimena ematea, eta araugintzako foru dekretu hau Arabako Batzar Nagusietara bidaltzea, izapidetu dezaten.
Halaber, arauaren artikuluetan izenburu bana jarri da, arauaren irismena argitzeko, eta edukia berrantolatu da.
Azkenean, foru dekretuaren eranskinean "Toki Ogasunak arautzen dituen araudiaren Testu Bategina"jasota dago. 
IV. ARAUDI PROPOSAMENAREN ANALISIA
A). Toki Ogasunak arautzen dituen uztailaren 19ko 41/1989 Foru Arauaren egungo testuaren xedea da, oro har, arautzea udalek, udalaz gaindiko entitateek eta udala baino lurralde eremu txikiagokoek eskura izango dituzten baliabideak. Indarrean sartu zenetik, testuak 17 aldaketa izan ditu.
Horregatik, Arabako Batzar Nagusiek baimena eman diote Arabako Foru Aldundiari (2/2021 Foru Arauaren, urtarrilaren 29koa , 2021erako Zerga Neurriei buruzkoa),  41/1989 Foru Arauan testu bategina onesteko, araua soiltzeko eta arau esparru sinple, argi eta gutxi sakabanatua lortzeko. 
Testu bateginak, berez, ezin du sartu, eta ez du egiten, egun indarrean dagoen testuarekiko inolako arau aldaketarik; aldaketa bakarra izan da xedapen gehigarri eta iragankorrak indargabetzea, baldin eta haiek zentzurik ez bazuten denbora igaro delako eta hura onestea eragin zuten inguruabarrak gainditu direlako.
Zehazki, orain aztertuko ditugun uztailaren 19ko 41/1989 Foru Arauaren lau xedapen gehigarriak eta hiru xedapen iragankorrak ezabatu egin dira.
XEDAPEN GEHIGARRIAK
Lehen xedapen gehigarria, prezio publikoen ordez tasak ordaintzeko aplikagarria den prozedura aipatzen duena, Auzitegi Konstituzionalaren 185/1995 epaiaren ondorioz sartu zen, Estatuko Tasa eta Prezioei buruzko Legearen zenbait manu konstituzioaren aurkakotzat jo baitzituen, eta argiago zedarritu baitzuen prezio publiko kontzeptua.
Igarotako urteak tarteko, ulertu da jada ez dela gertatuko xedapen gehigarrian aurreikusitako kasurik.
Bigarren xedapen gehigarriak 17/1987 Foru Araua aldatzen du, urriaren 30ekoa, Telefónica de España SA enpresak Arabako Lurralde Historikoan duen zerga araubidea onesten duena. Foru arau hori azaroaren 23ko 31/1998 Foru Arauak, Telekomunikazio Operadoreen Tokiko Zergari buruzkoak indargabetu zuen.   
Hirugarren xedapen gehigarriak xedatzen du uztailaren 19ko 41/1989 Foru Araua baino lehenagoko araudian emandako zerga onurak kentzea, eragotzi gabe horren inguruan eta berariaz ondasun higiezinen gaineko zergaren, ekonomia jarduerei buruzko zergaren eta trakzio mekanikoko ibilgailuen gaineko zergari buruzko foru arauetako xedapen iragankorrek jasotakoa. Hala ere, berezitasun horien epemuga 1992ko abenduaren 31 zen eta, ekonomia jardueren gaineko zergaren kasuan, 1993ko abenduaren 31.
Laugarren xedapen gehigarriak, azaroaren 25eko 27/1983 Legeari, Autonomia Erkidegoko Erakunde Erkideen eta beren Lurralde Historikoetako Foru Organoen arteko Harremanei buruzkoari, jarraituz, hiru hilabeteko epea ezartzen du 41/1989 Foru Araua onesten denetik zenbatzen hasita, zenbait arau tekniko emateko, udalek, udalez gaindiko entitateek eta udalerria baino esparru txikiagoko beste batzuek irizpide homogeneoak aplika ditzaten aurrekontu prozeduraren eta kontabilitate publikoaren alorrean.
Aipatutako arau teknikoek epe bat ezarri beharko dute, inoiz ez urtebetetik beherakoa, aipatutako entitateak 41/1989 Foru Arau berrira mailaka egokitzeko.
Aurreko guztia kontuan hartuta, bidezkotzat jo da aipatutako xedapen gehigarriak indargabetzea.
XEDAPEN IRAGANKORRAK
 Lehen xedapen iragankorrak zenbait neurri arautzen ditu, 41/1989 Foru Arauan aipatzen diren entitateek 1990eko urtarrilaren 1a baino lehen edo, hala badagokio, hilabete bera amaitu baino lehen hartu behar zituztenak, beraz, garbi dago bidezkoa dela indargabetzea.
Bestalde, bigarren xedapen iragankorra uztailaren 19ko 41/1989 Foru Arauaren aurreko zerga eskemagatik sortutako zorren galdagarritasunaren ingurukoa da, eta, beraz, indarrean mantendu behar dela iritzi zaio, tokiko zergen testu bateginei ildoari jarraituz.
Azkenik, hirugarren xedapen iragankorrak, Arabako Lurralde Historikoaren 2021erako aurrekontua gauzatzeko 1/2021 Foru Arauaren hamabigarren xedapen iragankorrak sartutakoak, tokiko erakundeen 2020 ekitaldiko aurrekontuen likidazioei soilik eragiten dien puntu jakin bat arautzen du. Hori dela eta, indargabetu egin behar da, ezbairik gabe.
B). Araugintzako foru dekretuaren proiektuaren araugintza teknikari dagokionez, honako doktrina ezarri du behin eta berriz Estatu Kontseiluak testu bateginak onesteko araugintzako errege dekretuen inguruan:  
"Lege testuak bategitean, araugintza teknikaren gaiek garrantzi berezia hartzen dute, testu bateginaren beraren eta onarpen dekretuaren arteko muga ondo ezartzetik hasita. Bi arauen izaerari buruzko doktrina iritzietan sartu gabe –beti adostasuna lortu ez dutenak–, egia da teknika onak bien arteko bereizketa formala eskatzen duela, eta bereizketa horrek eragin egiten diela xedapen osagarrien (gehigarriak, iragankorrak eta azkenak) egiturari, elkarrekiko erreferentziei eta kolokazioari, nahastuta ager ez daitezen.
Orokorrean onartutako teknika testu bategina onesten duen artikulu bakar batez osatutako legegintzako dekretuak osatzen du, behean txertatuakoak, indarrean jartzeari eta indargabetu beharreko legeei buruzko xedapenak gehituta. Kontsultarako aurkeztutako proiektua eskema honetara egokitzen da, salbuespen bakarrarekin onarpen arauaren eta Uraren Legearen Testu Bateginaren artean "Eranskina" hitza ageri da, ezabatu beharrekoa, termino horrek osagarri kategoriara murrizten baitu nagusia dena: testu bategina. " (2001eko maiatzaren 31ko irizpena).
Aipatutako doktrinaren argitan, eta horren edukia bidalitako araugintzako foru dekretuaren proiektuari aplikagarria zaiola iritzi zaionez, adierazi beharra dago komenigarritzat jo dela bertan honako aldaketa hauek egitea:
1. Araugintzako foru dekretuaren proiektuan "Artikulu Bakarraren" aipamena jartzea, honako idazkera honekin: "Tokiko Zergak arautzen dituen Foru Arauarentestu bategina onesten da".
Ildo horretatik, proiektuan erabilitako izena ("Ekonomia Jardueren gaineko Zergaren araudiaren testu bategina") ez da egokitzat jotzen, ez baitator bat 2021eko Zerga Neurrien urtarrilaren 29ko 2/2021 Foru Arauaren lehenengo xedapen gehigarrian aurreikusitako araugintzako eskuordetzearen baldintza zorrotzekin ("Arabako Batzar Nagusiek baimena ematen diote Arabako Foru Aldundiari 2021eko irailaren 30a baino lehen testu bateginak onesteko. Testu horiek behar bezala erregularizatuta, argituta eta harmonizatuta egon behar dira, eta honako foru arau hauek bildu behar dituzte ... a)41/1989 Foru Araua, uztailaren 19koa, Tokiko Ogasunak arautzen dituena").
2. Lehen xedapen gehigarrian jasotako "testu bategin honi dagozkion manuei egin zaizkiela ulertuko da" adierazpidea ordeztea, honako honekin: "testu bategineko dagozkion manuei egin zaizkiela ulertuko da".
3. Araugintzako foru dekretuaren proiektuaren bigarren xedapen gehigarrian jasotako "araugintzako foru dekretu honi egin zaizkiela ulertuko da" adierazpidea ordeztea, honako honekin: "testu bateginari egin zaizkiola ulertuko da". 
4. Araugintzako foru dekretuaren xedapen iragankorrean eta indargabetzailean "BAKARRA" esamoldea ezabatzea.
5. Araugintzako foru dekretuaren proiektuaren azken xedapenetan bigarrena ezabatzea, bere edukia uztailaren 19ko 41/1989 Foru Arauaren 1. azken xedapenaren erreprodukzioa delako, eta, beraz, testu bateginean jaso behar delako.
V. ONDORIOAK
1.- Proposatu da testu bategin berrian mantentzea uztailaren 19ko 44/1989 Foru Arauaren 4.2 artikuluan xedatutakoa, aurrekontuen arauen aipamena zerga neurrien araudienarekin aldatuz.
2.- Testu bateginen araugintza teknika kontuan hartuta, gomendatzen da aurkeztutako proiektuan irizpen honen IV. puntuko B) apartatuan (Arauzko proposamenaren analisia) azaldutakoa sartzea.
3.- Aurrekoa gorabehera, proiektua araugintzako eskuordetzera egokitzen da.
IRIZPEN PROPOSAMENA, EKONOMIA JARDUEREN GAINEKO ZERGAREN ARAUDIA BATEGITEN DUEN ARAUGINTZAKO FORU DEKRETUAREN PROIEKTUARI BURUZKOA (AHOLKU BATZORDEAREN SAIOA 2021-UZTAILA-13).
I.- EGITATEZKO AURREKARIAK
Irizpen honek xede duen araugintzako foru dekretuaren proiektua aholku batzorde honetara Ogasun, Finantza eta Aurrekontu Saileko foru diputatuak igorri zuen, Foru Gobernu Kontseiluaren martxoaren 30eko 40/1999 Foru Dekretuaren 17. artikuluko 1. apartatuan aurreikusitakoarekin bat etorriz. Irizpen eskaerari memoria bat erantsi zaio, jendaurrean jartzeko eta entzunaldiko izapideen emaitzak jasotzen dituena; bai eta arau inpaktuaren txostena, eragin ekonomikoari buruzko txostena, txosten ekonomikoa eta genero inpaktuaren aldez aurreko ebaluazioaren txostena ere, halaxe xedatzen baitu Diputatuen Kontseiluaren maiatzaren 23ko 29/2017 Foru Dekretuak, zeinak onesten baititu xedapen orokorrak egiteko prozedura, arau inpaktuari eta genero inpaktuari buruzko txostenak egiteko gidak eta araugintza teknikari buruzko jarraibideak.
Aipatutako araugintzako foru dekretuaren proiektuaren bidez, ekonomia jardueren gaineko zerga arautzen duen araudiaren testu bategina onesten da.
II.- OHAR JURIDIKOAK
1.- AHOLKU BATZORDEAREN ESKUMENA IRIZPENA EMATEKO
Zerga arloan lurralde historikoak daukan eskumenari buruz egiten den lehenengo erreferentzia Espainiako Konstituzioaren Lehen Xedapen Gehigarrian aurkitzen dugu. Hau ezartzen du: “Konstituzioak babestu eta onartu egiten ditu forudun lurraldeetako eskubide historikoak. Foru araubide horren eguneratze orokorra, hala dagokionean, Konstituzioaren eta autonomia estatutuen esparruan egingo da”.
Horrez gain, Euskal Autonomia Erkidegoko Autonomia Estatutuaren 41.2.a) artikuluak honako hau ezartzen du: “Lurralde historikoetako erakunde eskumendunek zerga araubidea mantendu, ezarri eta arautu ahal izango dute beren lurraldean, Estatuko zerga egitura orokorrari, koordinaziorako, zerga harmonizaziorako eta Estatuarekiko lankidetzarako ekonomia itunak berak jaso ditzan arauei eta Autonomia Erkidegoaren baitan helburu horiexetarako Eusko Legebiltzarrak eman ditzanei loturik”.
EAEren eta estatuaren artean sinatutako Ekonomia Itunak, maiatzaren 23ko 12/2002 Legeak onetsitakoak, honako hau ezarri zuen 1.Bat artikuluan: Bat:
“Lurralde historikoetako erakunde eskudunek beren zerga sistema eduki, ezarri eta arautu ahal izango dute beren lurraldearen barruan”.
Azaroaren 25eko 27/1983 Legeak, Autonomia Erkidego Osorako Erakunde eta bertako Lurralde Historikoetako Foru Organoen Arteko Harremanei buruzkoak bere 7.6 artikuluan foru organoen eskumen esklusibo gisa jotzen ditu"Autonomia Estatutuaren 41. artikuluan ezarritakoak eta, oro har, Ekonomia Itunaren Legeak eta zerga izaerako beste arau eta xedapen batzuek egotzitako guztiak".
Azkenik, Ekonomia Itunaren 40. artikuluak hau xedatzen du:
“40. artikulua Ekonomia jardueren gaineko zerga.
· Bat. Jarduera ekonomikoen gaineko zerga lurralde historikoetan eskumena duten erakundeek emandako arauen bidez arautuko da".
Halaber, Diputatuen Kontseiluaren martxoaren 30eko 40/1999 Foru Dekretuak Arabako Foru Administrazioaren Aholku Batzordearen eskumenak ezarri zituen, eta horien artean dago, 3.1.a artikuluaren arabera, "araugintzako foru dekretuen proiektuei" buruzko irizpenak ematea.
Azaldutako guztiagatik, ekonomia jardueren gaineko zergaren araudiaren testu bategina aurkezten duen araugintzako foru dekretuak aholku batzorde honen irizpena behar du nahitaez.
2.- ARAUGINTZAKO ESKUORDETZEAREN ARAUBIDE JURIDIKOA
Arabako Foru Aldundiak araugintzarako ahala erabili ahal izango du aurreikusitako eskuordetze kasuetan, Arabako Lurralde Historikoaren Erakunde Antolaketari buruzko 1983ko martxoaren 7ko Foru Arauak 4., 5. eta 15. artikuluetan eta Arabako Foru Aldundiaren Antolaketa, Funtzionamendu eta Araubide Juridikoaren abenduaren 18ko 52/1992 Foru Arauak 62. artikuluan eta hurrengoetan xedatutakoaren arabera.
Azken lege testu horretan, zehazki 62.1 artikuluan, ezartzen da Diputatuen Kontseiluak, gaur egun Foru Gobernu Kontseiluak ahala izango duela foru arau mailako xedapen orokorrak emateko, araugintzako foru dekretu izenekoak, Batzar Nagusiek horretarako eskuordetu dutenean.
Gainera, 52/1992 Foru Arauaren 63. artikuluak hau xedatzen du:
“1- Araugintzako eskuordetzea egiteko erabakia foru arau bidez hartuko da, eta eskuordetzan ematen den gaia zein den eta hura izapidetzeko zein epe dagoen zehaztuko da bertan.
2.- Eskuordetzea Diputatuen Kontseilua hura erabiltzean agortuko da, dagokion araugintzako foru dekretua onestean.
3.- Ezin da ulertu araugintzazko eskuordetzea Diputatuen Kontseiluari era inplizituan eta epe mugarik gabe egiten denik .  Ez da onartuko Diputatuen Kontseilua ez den beste ezein agintaritzari berriz eskuordetzerik”. 
Azkenik, foru arau bereko 64. artikuluak 3. eta 4. apartatuetan honako hau zehazten du: “3.- Testuak bategiteko baimena emateko foru arauek zehaztuko dute eskuordetzearen edukien araudi esparrua, baita testu bakar baten formulazio soilera mugatuko den edo finkatu beharreko lege testuak erregularizatzeko, argitzeko eta harmonizatzeko helburua ere baduen.
4.- Araugintzako eskuordetzeak kasu bakoitzean Biltzar Nagusiek kontrola egiteko formula gehigarriak finkatu ahalko ditu, auzitegiek horretarako berezko eskumena badute ere”. 
3.- ESKUMEN ORGANIKOA ETA ARAUGINTZAKO GAIKUNTZA
1/2017 Foru Arauak, otsailaren 8koak, Arabako Lurralde Historikoko sektore publikoaren gardentasunarenak, herritarren parte-hartzearenak eta gobernu onarenak (ALHAO, 21 zk., 2017/02/28) honako hau xedatzen du azken xedapenetatik bigarrenean:
"Azken xedapenetan bigarrena.  "Arauak sinplifikatzea eta arauketaren kalitatea hobetzea.
2. Gardentasunaren eta segurtasun juridikoaren printzipioen berariazko adierazpen gisa, Arabako Foru Aldundiak bere antolamendu juridikoko arauak berrikusi, sinplifikatu eta, hala behar denean, bateratu egingo ditu, arau esparru erraza, argia eta gutxi sakabanatua lortzeko, herritarrek erraz ezagutu eta ulertu ahal izango dutena, emakumeen eta gizonen arteko berdintasunaren printzipioa betetzeko eta hizkuntzaren erabilera ez sexista zabaltzeko behar bezala egokitua."
Azkenik, 2021erako Zerga Neurriei buruzko urtarrilaren 29ko 2/2021 Foru Arauaren lehenengo xedapen gehigarriak honako hau adierazten du: "Arabako Batzar Nagusiek baimena ematen diote Arabako Foru Aldundiari 2021eko irailaren 30a baino lehen testu bateginak onesteko. Testu horiek behar bezala erregularizatuta, argituta eta harmonizatuta egon behar dira, eta honako foru arau hauek bildu behar dituzte:
(….)
c) 43/1989 Foru Araua, uztailaren 19koa, Ekonomia Jardueren gaineko Zergarena".
 (….) .”

Azkenik, Arabako Foru Aldundiko Antolamendu, Funtzionamendu eta Araubide Juridikoaren abenduaren 18ko 52/1992 Foru Arauaren 7. artikuluak honako hau xedatzen du:
“1. Araugintzako eta arauak garatzeko boterea erabiltzean, Diputatuen Kontseiluari dagokio:
1.1.- Foru dekretuak onestea, aldez aurretik Batzar Nagusiek araugintzako eskuordetza egin ondoren.
(…..)”

Azaldutako guztia kontuan hartuta, ondorioztatzen da proposatutako testuak onesteko eskumen organikoa Foru Gobernu Kontseiluari dagokiola, eta 2021eko irailaren 30a baino lehen gauzatu behar dela.
 4.- PROZEDURA
Prozedura izapidetzean, erabat bete dira xedapen orokorrak egitearen inguruan indarrean dauden arauak, honako hauei dagokienez: proposamena aurkezteko eskumena duen erakundea, arau eraginari buruzko txostena, eragin ekonomikoari buruzko txostena eta genero eraginaren aldez aurreko ebaluazioa, Kontsulta Batzordeari kontsulta eskatzea eta onesteko eskumena duen erakundea.
Hain zuzen ere, Foru Gobernu Kontseiluaren maiatzaren 23ko 29/2017 Foru Dekretuaren 9. artikuluan ezarritakoa betez, proiektuaren aurrerapenaren aldez aurreko kontsulta publikoa egin da, baliabide telematikoen bitartez, Arabako Foru Aldundiaren webgunearen bidez. Espedientean izapide horren emaitzei buruzko memoria jaso da, 2021eko ostailaren 26koa, eta bertan ageri da ez dela erregistratu arau xedapena idazteko aintzat hartu beharreko proposamen edo oharrik.
Zehazki, proposamen bat da 2021 eta 2022 ekitaldietarako zergaren kuotan ezohiko hobariak onesteko, COVID-19aren krisia tarteko.
Proposamen horiek ez dira aintzat hartu, testu bategin batean sartu ezin diren arau aldaketak proposatzen dituztelako.
Bestalde, 2021eko martxoaren 4an, Zerga Araudiaren Zerbitzuak genero inpaktuaren txostena eman zuen, foru aldundi honetako Berdintasun, Lankidetza eta Kulturartekotasun Zerbitzuak berretsi zuena, 2021eko martxoaren 10eko txostenaren bitartez.
Azkenik, Foru Gobernu Kontseiluaren maiatzaren 23ko 29/2017 Foru Dekretuaren 14. artikuluan ezarritakoari jarraituz, proiektuaren aurrerapena jendaurrean jartzeko eta entzunaldia emateko izapideak egin dira, baliabide telematikoen bitartez, Arabako Foru Aldundiaren webgunearen bidez. Espedientean izapide horren emaitzei buruzko memoria jaso da, 2021eko martxoaren 22koa, eta bertan jasotzen da araudi xedapena idazteko aintzat hartu beharreko proposamen edo oharrik ez dela erregistratu.
III.- FORU DEKRETUAREN EGITURA.
Araugintzako foru dekretuaren proiektuak honako hauek ditu: zioen azalpena, xedapen zatia, hiru xedapen gehigarri, xedapen indargabetzaile bat, hiru azken xedapen eta eranskin bat.
Hiru xedapen gehigarriek arauzko erreferentzia posibleak aipatzen dituzte, oraingoak edo etorkizunekoak.
Xedapen indargabetzaileak foru arau berriaren maila bereko edo maila baxuagoko araudi guztiak indargabetzen ditu, Ekonomia Jardueren gaineko Zergari buruzko uztailaren 19ko 43/1989 Foru Arauaren xedapen iragankorrak izan ezik.
Azken xedapenek ezartzen dute araugintzako foru dekretua indarrean jartzea (ALHAOn argitaratu ondorengo egunean), Arabako Foru Aldundiari arau hori garatzeko eta aplikatzeko behar diren xedapenak emateko baimena ematea, eta araugintzako foru dekretu hau Arabako Batzar Nagusietara bidaltzea, izapidetu dezaten.
Halaber, arauaren artikuluetan titulu bana jarri da, arauaren irismena argitzeko.
Azkenean, Foru Dekretuaren eranskinean  "Ekonomia Jardueren gaineko Zerga arautzen duen araudiaren Testu Bategina" jaso da.
IV. ARAUDI PROPOSAMENAREN ANALISIA
A). Ekonomia Jardueren gaineko Zergari buruzko uztailaren 19ko 43/1989 Foru Arauaren indarreko testuak Tokiko Ogasunen Arauan aurreikusitako zergetako bat arautzea du xede, udalek nahitaez aplikatu behar dutena diru iturri gisa. Indarrean sartu zenetik 24 aldaketa egin zaizkio.
Horregatik, Arabako Batzar Nagusiek baimena eman diote Arabako Foru Aldundiari ( 2/2021 Foru Arauaren, urtarrilaren 29koa , 2021erako Zerga Neurriei buruzkoa),  43/1989 Foru Arauan testu bategina onesteko, araua soiltzeko eta arau esparru sinple, argi eta gutxi sakabanatua lortzeko.
Testu bateginak, berez, ezin du sartu, eta ez du egiten, egun indarrean dagoen testuarekiko inolako arau aldaketarik; aldaketa bakarra izan da xedapen gehigarri eta iragankorrak indargabetzea, baldin eta haiek zentzurik ez bazuten denbora igaro delako eta hura onestea eragin zuten inguruabarrak gainditu direlako.
B). Araugintzako foru dekretuaren proiektuaren araugintza teknikari dagokionez, honako doktrina ezarri du behin eta berriz Estatu Kontseiluak testu bateginak onesteko legegintzako errege dekretuen inguruan:  
"Lege testuak bategitean, araugintza teknikaren gaiek garrantzi berezia hartzen dute, testu bateginaren beraren eta onarpen dekretuaren arteko muga ondo ezartzetik hasita. Bi arauen izaerari buruzko doktrina iritzietan sartu gabe –beti adostasuna lortu ez dutenak–, egia da teknika onak bien arteko bereizketa formala eskatzen duela, eta bereizketa horrek eragin egiten diela xedapen osagarrien (gehigarriak, iragankorrak eta azkenak) egiturari, elkarrekiko erreferentziei eta kolokazioari, nahastuta ager ez daitezen.
Orokorrean onartutako teknika, behean txertatzen den testu bategina onesten duen artikulu bakar batez osatutako Legegintzako Dekretuak osatzen du, indarrean jartzeari eta indargabetu beharreko legeei buruzko xedapenak gehituta. Kontsultarako aurkeztutako proiektua eskema honetara egokitzen da, salbuespen bakarrarekin onarpen arauaren eta Uraren Legearen Testu Bateginaren artean "Eranskina" hitza ageri da, ezabatu beharrekoa, termino horrek osagarri kategoriara murrizten baitu nagusia dena: testu bategina. " (2001eko maiatzaren 31ko irizpena).
Aipatutako doktrinaren argitan, eta horren edukia bidalitako araugintzako foru dekretuaren proiektuari aplikagarria zaiola iritzi zaionez, adierazi beharra dago komenigarritzat jo dela bertan honako aldaketa hauek egitea:
6. Araugintzako foru dekretuaren proiektuan "Artikulu Bakarraren" aipamena, honako idazkera honekin: "Ekonomia Jardueren gaineko Zergaren Foru Arauaren testu bategina onesten da, jarraian txertatutakoa".
Ildo horretatik, proiektuan erabilitako izena ("Ekonomia Jardueren gaineko Zergaren araudiaren testu bategina") ez da egokitzat jotzen, ez baitator bat 2021eko Zerga Neurrien urtarrilaren 29ko 2/2021 Foru Arauaren lehenengo xedapen gehigarrian aurreikusitako araugintzako eskuordetzaren baldintza zorrotzekin ("Arabako Batzar Nagusiek baimena ematen diote Arabako Foru Aldundiari 2021eko irailaren 30a baino lehen testu bateginak onesteko. Testu horiek behar bezala erregularizatuta, argituta eta harmonizatuta egon behar dira, eta honako foru arau hauek bildu behar dituzte ... c) 43/1989 Foru Araua, uztailaren 19koa , Ekonomia Jardueren gaineko Zerga arautzen duena").
7. Lehen xedapen gehigarrian jasotako "testu bategin honi dagozkion manuei egin zaizkiela ulertuko da" adierazpidea ordeztea, honako honekin: "testu bategineko dagozkion manuei egin zaizkiela ulertuko da".
8. Araugintzako foru dekretuaren proiektuaren bigarren xedapen gehigarrian jasotako "araugintzako foru dekretu honi egin zaizkiela ulertuko da" adierazpidea ordeztea, honako honekin: "testu bateginari egin zaizkiola ulertuko da". 
9. "BAKARRA" esamoldea ezabatzea araugintzako foru dekretuaren proiektuaren bigarren xedapenetik eta haren bigarren eta hirugarren paragrafoetatik.
Aipatutako bigarren paragrafoa uztailaren 19ko 43/1989 Foru Arauaren xedapen gehigarriaren edukiari dagokio, eta, beraz, onetsi beharreko testu bateginean jaso behar da.
Hirugarren paragrafoak uztailaren 19ko 43/1998 Foru Arauak jasotzen ez duen arauzko baimen mugagabe bat jasotzen du. 
10. Araugintzako foru dekretuaren proiektuaren azken xedapenetan bigarrena ezabatzea, bere edukia uztailaren 19ko 43/1989 Foru Arauaren 1. azken xedapenaren erreprodukzioa delako, eta, beraz, onetsi beharreko testu bateginean jaso behar delako.
43/1989 Foru Arauaren 8. artikuluak, irizpenaren xede den proiektuak bategin beharrekoak, Foru Gobernu Kontseiluaren aldeko araugintzako eskuordetzea ezarri zuen abenduaren 18ko Arabako Foru Aldundiaren Antolaketa, Funtzionamendu eta Araubide Juridikoari buruzko 52/1992 Foru Arauaren 7.1.1 eta 62.1 artikuluei jarraituz, zergaren gutxieneko kuotak ezartzeko ―betiere horretarako ezarritako oinarriei jarraituz―, araugintzako foru dekretu baten bidez eta foru arau mailarekin, baita horiek aplikatzeko argibideak ere.
Araugintzako eskuordetze hori Ekonomia Jardueren gaineko Zergaren Tasei buruzko uztailaren 23ko 573/1991 araugintzako foru dekretuaren eta hura aplikatzeko Instrukzioaren bidez hezurmamitu zen (ALHAO 88. zk., 1991ko uztailaren 29koa). Horri ere aldaketak egin zaizkio beranduago.
Puntu horri dagokionez, proiektuaren funtzioa ezin da izan 43/1989 Foru Arauaren 8. artikuluak egindako araugintzako eskuordetzea txertatzea baino, 573/1991 araugintzako foru dekretuaren baliozkotasuna sostengatzeko eta hari jarraipena emateko.
Ikuspegi horretatik, proiektuaren 8. artikuluaren egungo idazkerak, araugintzako eskuordetzeari buruzko aipamen guztiak ezabatzen dituenez, badirudi Foru Gobernu Kontseiluari baimena ematen dio etorkizunean zerga tasak araugintzako foru dekretuaren bidez arautzeko. Hori 52/1992 Foru Arauak berak 63. artikuluan xedatutakoaren aurkakoa izango litzatekeena, bere lehen apartatuan honako hau xedatzen baitu: "Foru arauaren bidez hitzartu behar dea araugintzako eskuordetzea, eskuordetutako gaia zein den zehaztuz eta hura erabiltzeko epea finkatuz"; hirugarren atalean honako hau gaineratzen du: "ezingo dea ulertu araugintzako eskuordetzea modu inplizituan edo epe mugarik gabe eman dela".
Hori dela eta, iritzi diogu proiektuaren 8. artikuluak hitzez hitz erreproduzitu behar duela 43/1989 Foru Arauaren 8. artikuluaren edukia.
V. ONDORIOAK
1.- Testu bateginen araugintza teknika kontuan hartuta, gomendatzen da aurkeztutako proiektuan irizpen honen IV. puntuko B) apartatuan (Arauzko proposamenaren analisia) azaldutakoa sartzea.
2.- Aurrekoa eragotzi gabe, proiektua azken horretara egokitzen da, testu bateginaren 8. artikuluan eta proiektuaren xedapen indargabetzaile bakarraren hiruigarren paragrafoan izan ezik, araugintzako eskuordetzearen gaineko gehiegikeriak baitituzte.
IRIZPEN PROPOSAMENA, ONDASUN HIGIEZINEN GAINEKO ZERGAREN ARAUDIA BATEGITEN DUEN ARAUGINTZAKO FORU DEKRETUAREN PROIEKTUARI BURUZKOA (AHOLKU BATZORDEAREN SAIOA 2021-UZTAILA-13).
I.- EGITATEZKO AURREKARIAK
Irizpen honek xede duen araugintzako foru dekretuaren proiektua aholku batzorde honetara Ogasun, Finantza eta Aurrekontu Saileko foru diputatuak igorri zuen, Foru Gobernu Kontseiluaren martxoaren 30eko 40/1999 Foru Dekretuaren 17. artikuluko 1. apartatuan aurreikusitakoarekin bat etorriz. Irizpen eskaerari memoria bat erantsi zaio, jendaurrean jartzeko eta entzunaldiko izapideen emaitzak jasotzen dituena; bai eta arau inpaktuaren txostena, eragin ekonomikoari buruzko txostena, txosten ekonomikoa eta genero inpaktuaren aldez aurreko ebaluazioaren txostena ere, halaxe xedatzen baitu Diputatuen Kontseiluaren maiatzaren 23ko 29/2017 Foru Dekretuak, zeinak onesten baititu xedapen orokorrak egiteko prozedura, arau inpaktuari eta genero inpaktuari buruzko txostenak egiteko gidak eta araugintza teknikari buruzko jarraibideak.
Aipatutako araugintzako foru dekretuaren proiektuaren bidez, ondasun higiezinen gaineko zerga arautzen duen araudiaren testu bategina onesten da.
II.- OHAR JURIDIKOAK
1.- AHOLKU BATZORDEAREN ESKUMENA IRIZPENA EMATEKO
Diputatuen Kontseiluaren martxoaren 30eko 40/1999 Foru Dekretuak, Arabako Foru Administrazioaren Aholku Batzordearen eskumenak ezarri zituen, eta horien artean dago, hain zuzen, 3.1.a. artikuluan, "araugintzako foru dekretuen" proiektuei buruzko irizpenak ematea.
Zerga arloan lurralde historikoak daukan eskumenari buruz egiten den lehenengo erreferentzia Espainiako Konstituzioaren Lehen Xedapen Gehigarrian aurkitzen dugu. Hau ezartzen du: “Konstituzioak babestu eta onartu egiten ditu forudun lurraldeetako eskubide historikoak. Foru araubide horren eguneratze orokorra, hala dagokionean, Konstituzioaren eta autonomia estatutuen esparruan egingo da”.
Horrez gain, Euskal Autonomia Erkidegoko Autonomia Estatutuaren 41.2.a) artikuluak honako hau ezartzen du: “Lurralde historikoetako erakunde eskumendunek zerga araubidea mantendu, ezarri eta arautu ahal izango dute beren lurraldean, Estatuko zerga egitura orokorrari, koordinaziorako, zerga harmonizaziorako eta Estatuarekiko lankidetzarako ekonomia itunak berak jaso ditzan arauei eta Autonomia Erkidegoaren baitan helburu horiexetarako Eusko Legebiltzarrak eman ditzanei loturik”.
EAEren eta estatuaren artean sinatutako Ekonomia Itunak, maiatzaren 23ko 12/2002 Legeak onetsitakoak, honako hau ezarri zuen 1.Bat artikuluan: Bat:
“Lurralde historikoetako erakunde eskudunek beren zerga sistema eduki, ezarri eta arautu ahal izango dute beren lurraldearen barruan”.
Azaroaren 25eko 27/1983 Legeak, Autonomia Erkidego Osorako Erakunde eta bertako Lurralde Historikoetako Foru Organoen Arteko Harremanei buruzkoak bere 7.6 artikuluan foru organoen eskumen esklusibo gisa jotzen ditu"Autonomia Estatutuaren 41. artikuluan ezarritakoak eta, oro har, Ekonomia Itunaren Legeak eta zerga izaerako beste arau eta xedapen batzuek egotzitako guztiak".
Azkenik, Ekonomia Itunaren 39. artikuluak hau xedatzen du:
"39. artikulua. Ondasun higiezinen gaineko zerga.
Ondasun higiezinen gaineko zerga lurralde historikoetan eskumena duten erakundeek emandako arauen bidez arautuko da. Zerga horrek kasuan kasuko lurralde historikoan dauden landa ondasun eta hiri ondasunak kargatuko ditu”.
Halaber, Diputatuen Kontseiluaren martxoaren 30eko 40/1999 Foru Dekretuak Arabako Foru Administrazioaren Aholku Batzordearen eskumenak ezarri zituen, eta horien artean dago, 3.1.a artikuluaren arabera, "araugintzako foru dekretuen proiektuei" buruzko irizpenak ematea.
Azaldutako guztiagatik, ekonomia jardueren gaineko zergaren araudiaren testu bategina aurkezten duen araugintzako foru dekretuak aholku batzorde honen irizpena behar du nahitaez.
2.- ARAUGINTZAKO ESKUORDETZEAREN ARAUBIDE JURIDIKOA
Arabako Foru Aldundiak araugintzarako ahala erabili ahal izango du aurreikusitako eskuordetze kasuetan, Arabako Lurralde Historikoaren Erakunde Antolaketari buruzko 1983ko martxoaren 7ko Foru Arauak 4., 5. eta 15. artikuluetan eta Arabako Foru Aldundiaren Antolaketa, Funtzionamendu eta Araubide Juridikoaren abenduaren 18ko 52/1992 Foru Arauak 62. artikuluan eta hurrengoetan xedatutakoaren arabera.
Azken lege testu horretan, zehazki 62.1 artikuluan, ezartzen da Diputatuen Kontseiluak, gaur egun Foru Gobernu Kontseiluak, ahala izango duela foru arau mailako xedapen orokorrak emateko, araugintzako foru dekretu izenekoak, Batzar Nagusiek horretarako eskuordetu dutenean.
Gainera, 52/1992 Foru Arauaren 63. artikuluak hau xedatzen du:
“1- Araugintzako eskuordetzea egiteko erabakia foru arau bidez hartuko da, eta eskuordetzan ematen den gaia zein den eta hura izapidetzeko zein epe dagoen zehaztuko da bertan.
2.- Eskuordetzea Diputatuen Kontseilua hura erabiltzean agortuko da, dagokion araugintzako foru dekretua onestean.
3.- Ezin da ulertu araugintzazko eskuordetzea Diputatuen Kontseiluari era inplizituan eta epe mugarik gabe egiten denik .  Ez da onartuko Diputatuen Kontseilua ez den beste ezein agintaritzari berriz eskuordetzerik”. 
Azkenik, foru arau bereko 64. artikuluak 3. eta 4. apartatuetan honako hau zehazten du: “3.- Testuak bategiteko baimena emateko foru arauek zehaztuko dute eskuordetzearen edukien araudi esparrua, baita testu bakar baten formulazio soilera mugatuko den edo finkatu beharreko lege testuak erregularizatzeko, argitzeko eta harmonizatzeko helburua ere baduen.
4.- Araugintzako eskuordetzeak kasu bakoitzean Biltzar Nagusiek kontrola egiteko formula gehigarriak finkatu ahalko ditu, auzitegiek horretarako berezko eskumena badute ere”. 
3.- ESKUMEN ORGANIKOA ETA ARAUGINTZAKO GAIKUNTZA
1/2017 Foru Arauak, otsailaren 8koak, Arabako Lurralde Historikoko sektore publikoaren gardentasunarenak, herritarren parte-hartzearenak eta gobernu onarenak (ALHAO, 21 zk., 2017/02/28) honako hau xedatzen du azken xedapenetatik bigarrenean:
"Azken xedapenetan bigarrena.  "Arauak sinplifikatzea eta arauketaren kalitatea hobetzea.
3. Gardentasunaren eta segurtasun juridikoaren printzipioen berariazko adierazpen gisa, Arabako Foru Aldundiak bere antolamendu juridikoko arauak berrikusi, sinplifikatu eta, hala behar denean, bateratu egingo ditu, arau esparru laua, argia eta gutxi sakabanatua lortzeko, herritarrek erraz ezagutu eta ulertu ahal izango dutena, emakumeen eta gizonen arteko berdintasunaren printzipioa betetzeko eta hizkuntzaren erabilera ez sexista zabaltzeko behar bezala egokitua."
Azkenik, 2021erako Zerga Neurriei buruzko urtarrilaren 29ko 2/2021 Foru Arauaren lehenengo xedapen gehigarriak honako hau adierazten du: "Arabako Batzar Nagusiek baimena ematen diote Arabako Foru Aldundiari 2021eko irailaren 30a baino lehen testu bateginak onesteko. Testu horiek behar bezala erregularizatuta, argituta eta harmonizatuta egon behar dira, eta honako foru arau hauek bildu behar dituzte:
(….)
b) 42/1989 Foru Araua, uztailaren 19koa, Ondasun Higiezinen gaineko Zergarena.
(….) .”

Azkenik, Arabako Foru Aldundiko Antolamendu, Funtzionamendu eta Araubide Juridikoaren abenduaren 18ko 52/1992 Foru Arauaren 7. artikuluak honako hau xedatzen du:
“1. Araugintzako eta arauak garatzeko boterea erabiltzean, Diputatuen Kontseiluari dagokio:
1.1.- Foru dekretuak onestea, aldez aurretik Batzar Nagusiek araugintzako eskuordetza egin ondoren.
(….)”
Azaldutako guztia kontuan hartuta, ondorioztatzen da proposatutako testuak onesteko eskumen organikoa Foru Gobernu Kontseiluari dagokiola, eta 2021eko irailaren 30a baino lehen gauzatu behar dela.
 4.- PROZEDURA
Prozedura izapidetzean, erabat bete dira xedapen orokorrak egitearen inguruan indarrean dauden arauak, honako hauei dagokienez: proposamena aurkezteko eskumena duen erakundea, arau eraginari buruzko txostena, eragin ekonomikoari buruzko txostena eta genero eraginaren aldez aurreko ebaluazioa, Kontsulta Batzordeari kontsulta eskatzea eta onesteko eskumena duen erakundea.
Hain zuzen ere, Foru Gobernu Kontseiluaren maiatzaren 23ko 29/2017 Foru Dekretuaren 9. artikuluan ezarritakoa betez, proiektuaren aurrerapenaren aldez aurreko kontsulta publikoa egin da, baliabide telematikoen bitartez, Arabako Foru Aldundiaren webgunearen bidez. Espedientean izapide horren emaitzei buruzko memoria jaso da, 2021eko ostailaren 26koa, eta bertan ageri da ez dela erregistratu arau xedapena idazteko aintzat hartu beharreko proposamen edo oharrik.
Zehazki, proposamen bat da 2021 eta 2022 ekitaldietarako zergaren kuotan ezohiko hobariak onesteko, COVID-19aren krisia tarteko.
Proposamen horiek ez dira aintzat hartu, testu bategin batean sartu ezin diren arau aldaketak proposatzen dituztelako.
Bestalde, 2021eko martxoaren 4an, Zerga Araudiaren Zerbitzuak genero inpaktuaren txostena eman zuen, foru aldundi honetako Berdintasun, Lankidetza eta Kulturartekotasun Zerbitzuak berretsi zuena, 2021eko martxoaren 16ko txostenaren bitartez.
Azkenik, Foru Gobernu Kontseiluaren maiatzaren 23ko 29/2017 Foru Dekretuaren 14. artikuluan ezarritakoari jarraituz, proiektuaren aurrerapena jendaurrean jartzeko eta entzunaldia emateko izapideak egin dira, baliabide telematikoen bitartez, Arabako Foru Aldundiaren webgunearen bidez. Espedientean izapide horren emaitzei buruzko memoria jaso da, 2021eko martxoaren 22koa, eta bertan jasotzen da araudi xedapena idazteko aintzat hartu beharreko proposamen edo oharrik ez dela erregistratu.
III.- FORU DEKRETUAREN EGITURA.
Araugintzako foru dekretuaren proiektuak honako hauek ditu: zioen azalpena, xedapen zatia, lau xedapen gehigarri, xedapen indargabetzaile bat, hiru azken xedapen eta eranskin bat.
Lehen hiru xedapen gehigarriek arauzko erreferentzia posibleak aipatzen dituzte, oraingoak edo etorkizunekoak.
Laugarren xedapen gehigarriak, 42/1989 Foru Arauaren lehenengo xedapen gehigarriaren edukia erreproduzitzen duenak, udalek zergaren tasa ezberdinak onesteko aukera ematen du, baldin eta katastro balioak bata bestearen atzetik finkatzen, berrikusten edo aldatzen badira, eta ez aldi berean, hiru urte baino gutxiagoko epean beti. Aipamen berezia egiten die hiri unitateen kopurua 750.000 baino handiagoa duten udalerriei, eta adierazten du udaleko osoko bilkurak katastro balio berriak aldi berean udalerri osoari aplikatzea erabaki dezakeela, azken fasetaren ondoriozko emaitzak jakinarazteko prozesua amaitu eta hurrengo urtean. Horrez gain, udal erabakia zein epetan hartu behar den zehazten du.
Xedapen indargabetzaileak xedatzen du onetsitako foru arauak indargabetu egiten dituela maila bereko edo baxuagoko xedapen guztiak eta, bereziki, Ondasun Higiezinen gaineko Zergaren uztailaren 19ko 42/1989 Foru Araua, haren xedapen iragankorrak izan ezik. 
Azken xedapenek ezartzen dute arau berria indarrean jartzea (ALHAOn argitaratu ondorengo egunean), Arabako Foru Aldundiari arau hori garatzeko eta aplikatzeko behar beste xedapen emateko baimena ematea, eta araugintzako foru dekretu hau Arabako Batzar Nagusietara bidaltzea, izapidetu dezaten.
Halaber, arauaren artikuluetan titulu bana jarri da, arauaren irismena argitzeko, eta edukia berrantolatu da.
Azkenean, Foru Dekretuaren eranskinean "Ondasun Higiezinen gaineko Zerga arautzen duen araudiaren Testu Bategina" jaso da. 
IV. ARAUDI PROPOSAMENAREN ANALISIA
A). Ondasun Higiezinen gaineko Zergari buruzko uztailaren 19ko 42/1989 Foru Arauaren indarreko testuak Tokiko Ogasunen Arauan aurreikusitako zergetako bat arautzea du xede, udalek nahitaez aplikatu behar dutena diru iturri gisa. Indarrean sartu zenetik 24 aldaketa egin zaizkio.
Horregatik, Arabako Batzar Nagusiek baimena eman diote Arabako Foru Aldundiari ( 2/2021 Foru Arauaren, urtarrilaren 29koa , 2021erako Zerga Neurriei buruzkoa),  42/1989 Foru Arauan testu bategina onesteko, araua soiltzeko eta arau esparru sinple, argi eta gutxi sakabanatua lortzeko. 
Testu bateginak, berez, ezin du sartu, eta ez du egiten, egun indarrean dagoen testuarekiko inolako arau aldaketarik; aldaketa bakarra izan da xedapen gehigarri eta iragankorrak indargabetzea, baldin eta haiek zentzurik ez bazuten denbora igaro delako eta hura onestea eragin zuten inguruabarrak gainditu direlako.
Hala ere, testu bateratu berrian 42/1989 Foru Arauaren 13. artikulua ezabatu da, honako hau adierazten duena: "Arabako Lurralde Historikoko Aurrekontu Orokorren Foru Arauak katastro balioak eguneratu ditzake, koefizienteak aplikatuta".
Koefiziente bat aplikatuz katastro balioak eguneratzea, balioen berrikuspen globala egin duten udalerrietan (Baloreen Txostena) uneko urtean edo hurrengo urtean izan ezik, zerga neurriak onesteko foru arauen bidez egiten da, eta ez Arabako Lurralde Historikoko Aurrekontu Orokorren Foru Arauaren bitartez, hala erabakitzen den urteetan. 
Adibide gisa, abenduaren 20ko 25/2019 Foru Arauak, 2020rako Zerga Neurriei buruzkoak, bere 6. artikuluan onartu zuen Lurralde Historikoko katastro balioen % 1,5 eguneratzea, goian adierazitako salbuespenekin.
Aldaketa honek, ebazpen judizialetan oinarritutakoak, ez dakar batere aldaketarik, proposatutako testu bategin berrian Aurrekontuen Arauei egindako erreferentziak Zerga Neurrien Arauenekin aldatuz aipatutako uztailaren 19ko 42/1989 Foru Arauaren 13. artikulua sartzea eragozten duenik.
Bestalde, egiaztatu da testu bategin proiektuaren 4.1.k) artikuluan Euskal Kultura Ondareari buruzko uztailaren 3ko 7/1990 Legea aipatzen dela, eta lege hori maiatzaren 9ko Euskal Kultura Ondareari buruzko 6/2019 Legeak indargabetu zuela, III. tituluko VI. kapitulua, dokumentu ondareari buruzkoa, eta V. tituluko I. kapitulua, 7/1990 Legearen artxibo zerbitzuei buruzkoa, izan ezik.
Orobat, egiaztatu da testu bateginaren proiektuaren 15. artikuluko 11. apartatuan aipatzen dela Eusko Jaurlaritzaren 316/2002 Dekretua, abenduaren 30ekoa, "Etxebizitza Hutsaren Programa" arautzen duena, baina aipatutako Dekretua indargabetu egin zuen abenduaren 16ko 466/2013 Dekretuak, Etxebizitza Hutsen  "Bizigune" Programa arautzen duenak.
Horregatik, egokia da Ondasun Higiezinen gaineko Zergaren Foru Arauaren Testu Bateginaren proiektua eguneratzea eta egokitzea arau erreferentzia horiek kontuan hartuta.
Uztailaren 19ko 42/1989 Foru Arauaren xedapen iragankorrei buruz, ez dira indargabetu, baina badirudi ez duela zentzu handirik beren indarraldiari eusteak, bigarrenaren kasuan izan ezik.
Hain zuzen, lehen xedapen iragankorrak 1. apartatuan xedatzen du bere garaian onetsitako zerga berriaren galdagarritasunaren hasiera data ezartzen du, baita katastroa ezartzeko garaian zuen tributazioaren aplikazio araubidea ere, lurraldeko udalerri guztietan katastro araubide berria ezartzeko unea zuena helmuga. Prozesu hori 1991an bukatu zen.
Era berean, xedapen iragankor bereko 2. eta 3. puntuetan, hainbat zerga onura indargabetzeko epeak ezartzen dira, zehaztutako kasuistikoaren arabera aplikagarriak direnak eta kasu guztietan iraungita daudenak.
Azkenik, xedapen iragankor beraren 4. puntuak Pertsona Fisikoen Errentaren gaineko Zergaren Arauak 12. artikuluan ondasun higiezinen gaineko zergari egindako erreferentzia guztiak, Hiri Lurraren Kontribuziora bideratzen ditu, non eta ez den 42/1989 Foru Arauaren lehen xedapen iragankorraren 1. apartatuan adierazitako epean iraungitzen. 
Bigarren xedapen iragankorrak aurreko arauen arabera sortutako zorren galdagarritasuna arautzen du.  Kasu honetan, zuzenagoa dirudi bere baliozkotasuna mantentzea, udalek ezin diote uko egin, edozein arrazoirengatik, gaur egun galdagarria den edozein zorren kobrantzari.
Hirugarren xedapen iragankorrak adierazten du katastroa ezarri bitartean ez dela aplikagarria izango uztailaren 19ko 42/1989 Foru Arauan (Balio Txostenak argitaratzeari buruzkoa) xedatutakoa, eta laugarren xedapen iragankorrak arautu egiten du katastroa ezarri arte indarrean egon ziren Lurralde Ekarpeneko kuoten gaineako aldi baterako errekarguen bilketa. Lehenago esan bezala, prozesu hori 1991n amaitu zen.
42/1989 Foru Arauko xedapen iragankorrei buruz agerian jarritako guztitik, bigarren xedapen iragankorrari dagokionez izan ezik, nabaria da horiek baliogabetzeko beharra.
B). Araugintzako foru dekretuaren proiektuaren araugintza teknikari dagokionez, honako doktrina ezarri du behin eta berriz Estatu Kontseiluak testu bateginak onesteko araugintzako errege dekretuen inguruan: 
"Lege testuak bategitean, araugintza teknikaren gaiek garrantzi berezia hartzen dute, testu bateginaren beraren eta onarpen dekretuaren arteko muga ondo ezartzetik hasita. Bi arauen izaerari buruzko doktrina iritzietan sartu gabe –beti adostasuna lortu ez dutenak–, egia da teknika onak bien arteko bereizketa formala eskatzen duela, eta bereizketa horrek eragin egiten diela xedapen osagarrien (gehigarriak, iragankorrak eta azkenak) egiturari, elkarrekiko erreferentziei eta kolokazioari, nahastuta ager ez daitezen.
Orokorrean onartutako teknika testu bategina onesten duen artikulu bakar batez osatutako legegintzako dekretuak osatzen du, behean txertatuakoak, indarrean jartzeari eta indargabetu beharreko legeei buruzko xedapenak gehituta. Kontsultarako aurkeztutako proiektua eskema honetara egokitzen da, salbuespen bakarrarekin onarpen arauaren eta Uraren Legearen Testu Bateginaren artean "Eranskina" hitza ageri da, ezabatu beharrekoa, termino horrek osagarri kategoriara murrizten baitu nagusia dena: testu bategina. " (2001eko maiatzaren 31ko irizpena).
Aipatutako doktrinaren argitan, eta horren edukia bidalitako araugintzako foru dekretuaren proiektuari aplikagarria zaiola iritzi zaionez, adierazi beharra dago komenigarritzat jo dela bertan honako aldaketa hauek egitea:
11. Araugintzako foru dekretuaren proiektuan "Artikulu Bakarraren" aipamena, honako idazkera honekin; "Ondasun Higiezinen gaineko Zergaren Foru Arauaren testu bategina onesten da, jarraian txertatutakoa".
Ildo horretatik, proiektuan erabilitako izena ("Ekonomia Jardueren gaineko Zergaren araudiaren testu bategina") ez da egokitzat jotzen, ez baitator bat 2021eko Zerga Neurrien urtarrilaren 29ko 2/2021 Foru Arauaren lehenengo xedapen gehigarrian aurreikusitako araugintzako eskuordetzaren baldintza zorrotzekin ("Arabako Batzar Nagusiek baimena ematen diote Arabako Foru Aldundiari 2021eko irailaren 30a baino lehen testu bateginak onesteko. Testu horiek behar bezala erregularizatuta, argituta eta harmonizatuta egon behar dira, eta honako foru arau hauek bildu behar dituzte ... c) 42/1989 Foru Araua, uztailaren 19koa , Ondasun Higiezinen gaineko Zerga arautzen duena").
12. Lehen xedapen gehigarrian jasotako " testu bategin honi dagozkion manuei egin zaizkiela ulertuko da" adierazpidea ordeztea, honako honekin: "testu bategineko dagozkion manuei egin zaizkiela ulertuko da".
13. Araugintzako foru dekretuaren proiektuaren bigarren xedapen gehigarrian jasotako "araugintzako foru dekretu honi egin zaizkiela ulertuko da" adierazpidea ordeztea, honako honekin: "testu bateginari egin zaizkiola ulertuko da". 
14. Araugintzako foru dekretuaren proiektuaren laugarren xedapen gehigarria ezabatzea, bere edukia uztailaren 19ko 42/1989 Foru Arauaren lehenengo xedapen gehigarriaren erreprodukzioa delako, eta, beraz, onetsi beharreko testu bateginean jaso behar delako.
15. Ezabatu "BAKARRA" esamoldea Foru Dekretu Legegilearen proiektuaren Indargabetze Xedapenetik eta "" beraren azken paragrafoabereko xedapen iragankorrak izan ezik, ez baitago 42/1989 Foru Araua, Uztailaren 19an, xedapen iragankor horiek onesten den testu bateginean sartu behar dira. 
16. Araugintzako foru dekretuaren proiektuaren azken xedapenetan bigarrena ezabatzea, bere edukia uztailaren 19ko 42/1989 Foru Arauaren 1. azken xedapenaren erreprodukzioa delako, eta, beraz, testu bateginean jaso behar delako.
V. ONDORIOAK
1.- Proposatu da testu bategin berrian mantentzea uztailaren 19ko 44/1989 Foru Arauaren 4.2 artikuluan xedatutakoa, aurrekontuen arauen aipamena zerga neurrien araudienarekin aldatuz.
2.- Beharrezkotzat jotzen da Hiri Lurren Balio Gehikuntzaren gaineko Zergaren Foru Arauaren Testu Bateginaren proiektuan zuzentzea iritzi honetako IV (IV. Proposamenaren azterketa) puntuko A) atalean adierazitako arauzko erreferentziak.
3.- Testu bateginen araugintza teknika kontuan hartuta, gomendatzen da aurkeztutako proiektuan irizpen honen IV. puntuko B) apartatuan (Arauzko proposamenaren analisia) azaldutakoa sartzea.
4.- Aurrekoa gorabehera, proiektua araugintzako eskuordetzera egokitzen da.
IRIZPEN PROPOSAMENA, HIRI LURREN BALIO GEHIKUNTZAREN GAINEKO ZERGAREN ARAUDIA BATEGITEN DUEN ARAUGITZAKO FORU DEKRETUAREN PROIEKTUARI BURUZKOA (AHOLKU BATZORDEAREN SAIOA 2021-UZTAILA-13).
I.- EGITATEZKO AURREKARIAK
Irizpen honek xede duen araugintzako foru dekretuaren proiektua aholku batzorde honetara Ogasun, Finantza eta Aurrekontu Saileko foru diputatuak igorri zuen, Foru Gobernu Kontseiluaren martxoaren 30eko 40/1999 Foru Dekretuaren 17. artikuluko 1. apartatuan aurreikusitakoarekin bat etorriz. Irizpen eskaerari memoria bat erantsi zaio, jendaurrean jartzeko eta entzunaldiko izapideen emaitzak jasotzen dituena; bai eta arau inpaktuaren txostena, eragin ekonomikoari buruzko txostena, txosten ekonomikoa eta genero inpaktuaren aldez aurreko ebaluazioaren txostena ere, halaxe xedatzen baitu Diputatuen Kontseiluaren maiatzaren 23ko 29/2017 Foru Dekretuak, zeinak onesten baititu xedapen orokorrak egiteko prozedura, arau inpaktuari eta genero inpaktuari buruzko txostenak egiteko gidak eta araugintza teknikari buruzko jarraibideak.
Aipatutako araugintzako foru dekretuaren proiektuaren bidez hiri lurren balio gehikuntzaren gaineko zerga arautzen duen araudiaren testu bategina onesten da.
II.- OHAR JURIDIKOAK
1.- AHOLKU BATZORDEAREN ESKUMENA IRIZPENA EMATEKO
Diputatuen Kontseiluaren martxoaren 30eko 40/1999 Foru Dekretuak, Arabako Foru Administrazioaren Aholku Batzordearen eskumenak ezarri zituen, eta horien artean dago, hain zuzen, 3.1.a. artikuluan, "araugintzako foru dekretuen" proiektuei buruzko irizpenak ematea.
Zerga arloan lurralde historikoak daukan eskumenari buruz egiten den lehenengo erreferentzia Espainiako Konstituzioaren Lehen Xedapen Gehigarrian aurkitzen dugu. Hau ezartzen du: 
“Konstituzioak babestu eta onartu egiten ditu forudun lurraldeetako eskubide historikoak. Foru araubide horren eguneratze orokorra, hala dagokionean, Konstituzioaren eta autonomia estatutuen esparruan egingo da”.
Horrez gain, Euskal Autonomia Erkidegoko Autonomia Estatutuaren 41.2.a) artikuluak honako hau ezartzen du: “Lurralde historikoetako erakunde eskumendunek zerga araubidea mantendu, ezarri eta arautu ahal izango dute beren lurraldean, Estatuko zerga egitura orokorrari, koordinaziorako, zerga harmonizaziorako eta Estatuarekiko lankidetzarako ekonomia itunak berak jaso ditzan arauei eta Autonomia Erkidegoaren baitan helburu horiexetarako Eusko Legebiltzarrak eman ditzanei loturik”.
EAEren eta estatuaren artean sinatutako Ekonomia Itunak, maiatzaren 23ko 12/2002 Legeak onetsitakoak, honako hau ezarri zuen 1.Bat artikuluan: Bat:
“Lurralde historikoetako erakunde eskudunek beren zerga sistema eduki, ezarri eta arautu ahal izango dute beren lurraldearen barruan”.
Azaroaren 25eko 27/1983 Legeak, Autonomia Erkidego Osorako Erakunde eta bertako Lurralde Historikoetako Foru Organoen Arteko Harremanei buruzkoak bere 7.6 artikuluan foru organoen eskumen esklusibo gisa jotzen ditu"Autonomia Estatutuaren 41. artikuluan ezarritakoak eta, oro har, Ekonomia Itunaren Legeak eta zerga izaerako beste arau eta xedapen batzuek egotzitako guztiak".
Azkenik, Ekonomia Itunaren 42. artikuluak hau xedatzen du:
 “42. artikulua.  Tokiko beste zerga batzuk.
· Lurralde historikoetan eskumena duten erakundeek toki erakundeen gainerako tributu propioen araubidea mantendu, ezarri eta arautu ahal izango dute, bakoitzak bere lurraldearen barruan, ondoren aipatzen diren irizpideak beteta:
a) Araubide erkideko tokiko tributu-sistemarentzat ezarritako egitura orokorra eta egitura horren printzipioak kontuan izatea, gai honetan 3. artikuluan ezarritako harmonizazio-arauak errespetatuta.
b) Araubide erkidekoez gainera, zeharkako bestelako zerga figurarik ez ezartzea, zerga-figura horien etekina Euskadiko lurraldetik kanpora beste batean jasanarazi edo eskualdatu badaiteke”.
Horrela, Toki Ogasunak arautzen dituen Foru Arauak, 2. artikuluan, lurralde historikoko udalerrien ogasunaren baliabide gisa ezartzen ditu zerga, tasa eta kontribuzio berezietan sailkatutako zerga propioak.
Zerga horien barruan, arau bereko 19.2 artikuluak xedatzen du hiri lurren balio gehikuntzaren gaineko zerga udalerriek ezarri eta eska dezaketela. 
Halaber, Diputatuen Kontseiluaren martxoaren 30eko 40/1999 Foru Dekretuak Arabako Foru Administrazioaren Aholku Batzordearen eskumenak ezarri zituen, eta horien artean dago, 3.1.a artikuluaren arabera, "araugintzako foru dekretuen proiektuei" buruzko irizpenak ematea.
Azaldutako guztiagatik, hiri lurren balioraen gehikuntzaren gaineko zergaren araudiaren testu bategina aurkezten duen araugintzako foru dekretuak Kontsulta Batzorde honen irizpena behar du nahitaez.
2.- ARAUGINTZAKO ESKUORDETZEAREN ARAUBIDE JURIDIKOA
Arabako Foru Aldundiak araugintzarako ahala erabili ahal izango du aurreikusitako eskuordetze kasuetan, Arabako Lurralde Historikoaren Erakunde Antolaketari buruzko 1983ko martxoaren 7ko Foru Arauak 4., 5. eta 15. artikuluetan eta Arabako Foru Aldundiaren Antolaketa, Funtzionamendu eta Araubide Juridikoaren abenduaren 18ko 52/1992 Foru Arauak 62. artikuluan eta hurrengoetan xedatutakoaren arabera.
Azken lege testu horretan, zehazki 62.1 artikuluan, ezartzen da Diputatuen Kontseiluak, gaur egun Foru Gobernu Kontseiluak, ahala izango duela foro arau mailako xedapen orokorrak emateko, araugintzako foru dekretu izenekoak, Batzar Nagusiek hala eskuordetu dutenean.
Gainera, 52/1992 Foru Arauaren 63. artikuluak hau xedatzen du:
“1- Araugintzako eskuordetzea egiteko erabakia foru arau bidez hartuko da, eta eskuordetzan ematen den gaia zein den eta hura izapidetzeko zein epe dagoen zehaztuko da bertan.
2.- Eskuordetzea Diputatuen Kontseilua hura erabiltzean agortuko da, dagokion araugintzako foru dekretua onestean.
3.- Araugintzazko eskuordetzea Diputatuen Kontseiluari era inplizituan ematen denik eta zehaztu gabeko epea duenik ezin da ulertu.  Ez da onartuko Diputatuen Kontseilua ez den beste ezein agintaritzari berriz eskuordetzerik”. 
Azkenik, foru arau bereko 64. artikuluak 3. eta 4. apartatuetan honako hau zehazten du: “3.- Testuak bategiteko baimena emateko foru arauek zehaztuko dute eskuordetzaren edukien araudi esparrua, baita testu bakar baten formulazio soilera mugatuko den edo finkatu beharreko lege testuak erregularizatzeko, argitzeko eta harmonizatzeko helburua ere baduen.
4.- Araugintzako eskuordetzeak kasu bakoitzean Biltzar Nagusiek kontrola egiteko formula gehigarriak finkatu ahalko ditu, auzitegiek horretarako berezko eskumena badute ere”. 
3.- ESKUMEN ORGANIKOA ETA ARAUGINTZAKO GAIKUNTZA
1/2017 Foru Arauak, otsailaren 8koak, Arabako Lurralde Historikoko sektore publikoaren gardentasunarenak, herritarren parte-hartzearenak eta gobernu onarenak (ALHAO, 21 zk., 2017/02/28) honako hau xedatzen du azken xedapenetatik bigarrenean:
"Azken xedapenetan bigarrena.  "Arauak sinplifikatzea eta arauketaren kalitatea hobetzea.
4. Gardentasunaren eta segurtasun juridikoaren printzipioen berariazko adierazpen gisa, Arabako Foru Aldundiak bere antolamendu juridikoko arauak berrikusi, sinplifikatu eta, hala behar denean, bateratu egingo ditu, arau esparru laua, argia eta gutxi sakabanatua lortzeko, herritarrek erraz ezagutu eta ulertu ahal izango dutena, emakumeen eta gizonen arteko berdintasunaren printzipioa betetzeko eta hizkuntzaren erabilera ez sexista zabaltzeko behar bezala egokitua."
Orobat, 2021erako Zerga Neurriei buruzko urtarrilaren 29ko 2/2021 Foru Arauaren lehenengo xedapen gehigarriak honako hau adierazten du: "Arabako Batzar Nagusiek baimena ematen diote Arabako Foru Aldundiari 2021eko irailaren 30a baino lehen testu bateginak onesteko. Testu horiek behar bezala erregularizatuta, argituta eta harmonizatuta egon behar dira, eta honako foru arau hauek bildu behar dituzte:
(….)
f) 46/1989 Foru Araua, uztailaren 19koa, Hiri Lurren Balioaren Gehikuntzaren gaineko Zergarena.
(….) .”

Azkenik, Arabako Foru Aldundiko Antolamendu, Funtzionamendu eta Araubide Juridikoaren abenduaren 18ko 52/1992 Foru Arauaren 7. artikuluak honako hau xedatzen du:
“1. Araugintzako eta arauak garatzeko boterea erabiltzean, Diputatuen Kontseiluari dagokio:
1.1.- Foru dekretuak onestea, aldez aurretik Batzar Nagusiek araugintzako eskuordetza egin ondoren.
…../….”
Azaldutako guztia kontuan hartuta, ondorioztatzen da proposatutako testuak onesteko eskumen organikoa Foru Gobernu Kontseiluari dagokiola, eta 2021eko irailaren 30a baino lehen gauzatu behar dela.
 4.- PROZEDURA
Prozedura izapidetzean, erabat bete dira xedapen orokorrak egitearen inguruan indarrean dauden arauak, honako hauei dagokienez: proposamena aurkezteko eskumena duen erakundea, arau eraginari buruzko txostena, eragin ekonomikoari buruzko txostena eta genero eraginaren aldez aurreko ebaluazioa, Kontsulta Batzordeari kontsulta eskatzea eta onesteko eskumena duen erakundea.
Hain zuzen ere, Foru Gobernu Kontseiluaren maiatzaren 23ko 29/2017 Foru Dekretuaren 9. artikuluan ezarritakoa betez, proiektuaren aurrerapenaren aldez aurreko kontsulta publikoa egin da, baliabide telematikoen bitartez, Arabako Foru Aldundiaren webgunearen bidez. Espedientean izapide horren emaitzei buruzko memoria jaso da, 2021eko ostailaren 26koa, eta bertan ageri da ez dela erregistratu arau xedapena idazteko aintzat hartu beharreko proposamen edo oharrik.
Bestalde, 2021eko martxoaren 4an, Zerga Araudiaren Zerbitzuak genero inpaktuaren txostena eman zuen, foru aldundi honetako Berdintasun, Lankidetza eta Kulturartekotasun Zerbitzuak berretsi zuena, 2021eko martxoaren 10eko txostenaren bitartez.
Azkenik, Foru Gobernu Kontseiluaren maiatzaren 23ko 29/2017 Foru Dekretuaren 14. artikuluan ezarritakoari jarraituz, proiektuaren aurrerapena jendaurrean jartzeko eta entzunaldia emateko izapideak egin dira, baliabide telematikoen bitartez, Arabako Foru Aldundiaren webgunearen bidez. Espedientean izapide horren emaitzei buruzko memoria jaso da, 2021eko martxoaren 22koa, eta bertan jasotzen da araudi xedapena idazteko aintzat hartu beharreko proposamen edo oharrik ez dela erregistratu.
III.- FORU DEKRETUAREN EGITURA.
Araugintzako foru dekretuaren proiektuak honako hauek ditu: zioen azalpena, xedapen zatia, lau xedapen gehigarri, xedapen iragankor bat, xedapen indargabetzaile bat, hiru azken xedapen eta eranskin bat.
Lehen hiru xedapen gehigarriek arauzko erreferentzia posibleak aipatzen dituzte, oraingoak edo etorkizunekoak.
Laugarren xedapen gehigarriak, hiri lurren balio gehikuntza zehazteari buruzkoak, uztailaren 19ko 46/1989 Foru Arauaren lehen xedapen gehigarriaren edukia erreproduzitzen du.
Xedapen iragankorrak martxoaren 28ko Foru Gobernu Batzarraren 3/2017 Zerga Premiazko Araugintzako Dekretuaren edukia biltzen du, hiri lurren balio gehikuntzaren gaineko zergarekin lotua. Esan gabe doa bertan jasotako arau erreferentziak aldatu egiten direla ere, bereziki, irizpenaren xede den foru arauaren laugarren xedapen gehigarriaren erreferentzia, 3/2017 Zerga Premiazko Araugintzako Dekretuaren aipatutako artikulu bakarrenaren ordez. 
Xedapen indargabetzaileak ezartzen du onetsitako foru arauak indargabetu egiten dituela maila bereko edo baxuagoko xedapen guztiak eta, bereziki, uztailaren 19ko 46/1989 Foru Araua, Hiri Lurren Balio Gehikuntzaren gaineko Zergari buruzkoa eta 3/2017 Zerga Premiazko Araugintzako Dekretua, martxoaren 28koa, zerga berari lotutakoa.
Azken xedapenek xedatzen duten arau berria indarrean jartzea (ALHAOn argitaratu ondorengo egunean), Arabako Foru Aldundiari arau hori garatzeko eta aplikatzeko behar diren xedapenak emateko baimena ematea, eta araugintzako foro dekretu hau Arabako Batzar Nagusietara bidaltzea, izapidetu dezaten.
Halaber, arauaren artikuluetan titulu bana jarri da, arauaren irismena argitzeko, eta edukia berrantolatu da.
Azkenean, foru dekretuaren eranskinean "Hiri lurren balio gehikuntzareb araudiaren testu bategina" jasota dago. 
IV. ARAUDI PROPOSAMENAREN ANALISIA
A). Hiri Lurren Balio Gehikuntzaren gaineko Zergari buruzko uztailaren 19ko 46/1989 Foru Arauaren egungo testuaren xedea da, oro har, Tokiko Ogasunen araudian aurreikusitako zergetako bat arautzea, udalek borondatez eska dezaketena baliabide ekonomikoen iturri gisa. Indarrean sartu zenetik, testuak 25 aldaketa izan ditu.
Halaber, martxoaren 28ko Foru Gobernu Kontseiluaren 3/2017 Zerga Premiazko Araugintzako Dekretuaren, Hiri Lurren Balio Gehikuntzaren gaineko Zergari lotutakoaren, bidez, arauzko garapen bat ezarri zen, arauzko erantzuna eman ahal izateko 2017ko martxoaren 1eko Konstituzio Auzitegiaren Epaiari, konstituzioaren aurkakotzat eta baliogabetzat jotzen baititu uztailaren 19ko 46 Foru Arauaren 4.1, 4.2.a) eta 7.4. artikuluak, soilik hiri lurren balioa handitu ez den egoera batzuk zergapetzen dituzten heinean.
Horregatik, Arabako Batzar Nagusiek baimena eman diote Arabako Foru Aldundiari ( 2/2021 Foru Arauaren, urtarrilaren 29koa , 2021erako Zerga Neurriei buruzkoa),  42/1989 Foru Arauan testu bategina onesteko, araua soiltzeko eta arau esparru sinple, argi eta gutxi sakabanatua lortzeko.
Testu bateginak, berez, ezin du sartu, eta ez du egiten, egun indarrean dagoen testuarekiko inolako arau aldaketarik; aldaketa bakarra izan da xedapen gehigarri eta iragankorrak indargabetzea, baldin eta haiek zentzurik ez bazuten denbora igaro delako eta hura onestea eragin zuten inguruabarrak gainditu direlako.
Hain justu ere, 46/1989 Foru Arauaren lehen xedapen iragankorrak, 1. apartatuan, zerga berriaren galdagarritasunaren hasiera data ezartzen du, baita aurreko araudiaren galdagarritasunaren amaiera data ere, 1989ko abenduaren 31n, Toki Araubideari buruzko Indarreko Lege Xedapenen Testu Bategineko 350.1 artikuluko b) apartatuan araututako modalitatea barne.
Xedapen iragankor beraren 2. apartatuak, berriz, katastroa ezartzeko garaian hiri lurren balio gehikuntzaren gaineko zergak zuen tributazioa arautzen du, eta prozesu hori 1991n amaitu zen. 
Hori dela eta, bidezkoa da xedapen hori indargabetzea.  
Bigarren xedapen iragankorrak aurreko arauen arabera sortutako zorren galdagarritasuna arautzen du, eta, beraz, indarrean egon behar duela iritzi zaio, gainerako tokiko zergen testu bateginen ildoari jarraituz.
B). Araugintzako foru dekretuaren proiektuaren araugintza teknikari dagokionez, honako doktrina ezarri du behin eta berriz Estatu Kontseiluak testu bateginak onesteko araugintzako errege dekretuen inguruan:  
"Lege testuak bategitean, araugintza teknikaren gaiek garrantzi berezia hartzen dute, testu bateginaren beraren eta onarpen dekretuaren arteko muga ondo ezartzetik hasita. Bi arauen izaerari buruzko doktrina iritzietan sartu gabe –beti adostasuna lortu ez dutenak–, egia da teknika onak bien arteko bereizketa formala eskatzen duela, eta bereizketa horrek eragin egiten diela xedapen osagarrien (gehigarriak, iragankorrak eta azkenak) egiturari, elkarrekiko erreferentziei eta kolokazioari, nahastuta ager ez daitezen.
Orokorrean onartutako teknika testu bategina onesten duen artikulu bakar batez osatutako legegintzako dekretuak osatzen du, behean txertatuakoak, indarrean jartzeari eta indargabetu beharreko legeei buruzko xedapenak gehituta. Kontsultarako aurkeztutako proiektua eskema honetara egokitzen da, salbuespen bakarrarekin onarpen arauaren eta Uraren Legearen Testu Bateginaren artean "Eranskina" hitza ageri da, ezabatu beharrekoa, termino horrek osagarri kategoriara murrizten baitu nagusia dena: testu bategina. " (2001eko maiatzaren 31ko irizpena).
Aipatutako doktrinaren argitan, eta horren edukia bidalitako araugintzako foru dekretuaren proiektuari aplikagarria zaiola iritzi zaionez, adierazi beharra dago komenigarritzat jo dela bertan honako aldaketa hauek egitea:
17. Araugintzako foru dekretuaren proiektuan "Artikulu Bakarraren" aipamena sartzea, honako idazkera honekin "hiri lurren balio gehikuntzari buruzko zergaren Foru Arauaren testu bategina onesten da".
Ildo horretatik, proiektuan erabilitako izena ("Ekonomia Jardueren gaineko Zergaren araudiaren testu bategina") ez da egokitzat jotzen, ez baitator bat 2021eko Zerga Neurrien urtarrilaren 29ko 2/2021 Foru Arauaren lehenengo xedapen gehigarrian aurreikusitako araugintzako eskuordetzaren baldintza zorrotzekin ("Arabako Batzar Nagusiek baimena ematen diote Arabako Foru Aldundiari 2021eko irailaren 30a baino lehen testu bateginak onesteko. Testu horiek behar bezala erregularizatuta, argituta eta harmonizatuta egon behar dira, eta honako foru arau hauek bildu behar dituzte ... f)41/1989 Foru Araua, uztailaren 19koa, Hiri Lurren Balio Gehikuntzaren gaineko Zergari buruzkoa").
18. Lehen xedapen gehigarrian jasotako "testu bategin honi dagozkion manuei egin zaizkiela ulertuko da" adierazpidea ordeztea, honako honekin: "testu bategineko dagozkion manuei egin zaizkiela ulertuko da".
19. Araugintzako foru dekretuaren proiektuaren bigarren xedapen gehigarrian jasotako "araugintzako foru dekretu honi egin zaizkiela ulertuko da" adierazpidea ordeztea, honako honekin: "testu bateginari egin zaizkiola ulertuko da".
20. Araugintzako foru dekretuaren xedapen iragankorrean eta indargabetzailean "BAKARRA" esamoldea ezabatzea. 
21. Araugintzako foru dekretuaren proiektuaren azken xedapenetan bigarrena ezabatzea, bere edukia uztailaren 19ko 46/1989 Foru Arauaren 1. azken xedapenaren erreprodukzioa delako, eta, beraz, testu bateginean jaso behar delako.
22. Testu Bateginean mantentzea uztailaren 19ko Hiri Lurren Balio Gehikuntzari buruzko 46/1989 Foru Arauaren lehen xedapen gehigarria, eta araugintzako foru dekretuaren proiektuaren laugarren xedapen gehigarria ezabatzea.
V. ONDORIOAK
1.- Proposatu da testu bategin berrian mantentzea uztailaren 19ko 44/1989 Foru Arauaren 4.2 artikuluan xedatutakoa, aurrekontuen arauen aipamena zerga neurrien araudienarekin aldatuz.
2.- Testu bateginen araugintza teknika kontuan hartuta, gomendatzen da aurkeztutako proiektuan irizpen honen IV. puntuko B) apartatuan (Arauzko proposamenaren analisia) azaldutakoa sartzea.
3.- Aurrekoa gorabehera, proiektua araugintzako eskuordetzera egokitzen da.
IRIZPEN PROPOSAMENA, TRAKZIO MEKANIKOKO IBILGAILUEN GAINEKO ZERGAREN ARAUDIA BATEGITEN DUEN ARAUGINTZAKO FORU DEKRETUAREN PROIEKTUARI BURUZKOA (AHOLKU BATZORDEAREN SAIOA 2021-UZTAILA-13).
I.- EGITATEZKO AURREKARIAK
Irizpen honek xede duen araugintzako foru dekretuaren proiektua aholku batzorde honetara Ogasun, Finantza eta Aurrekontu Saileko foru diputatuak igorri zuen, Foru Gobernu Kontseiluaren martxoaren 30eko 40/1999 Foru Dekretuaren 17. artikuluko 1. apartatuan aurreikusitakoarekin bat etorriz. Irizpen eskaerari memoria bat erantsi zaio, jendaurrean jartzeko eta entzunaldiko izapideen emaitzak jasotzen dituena; bai eta arau inpaktuaren txostena, eragin ekonomikoari buruzko txostena, txosten ekonomikoa eta genero inpaktuaren aldez aurreko ebaluazioaren txostena ere, halaxe xedatzen baitu Diputatuen Kontseiluaren maiatzaren 23ko 29/2017 Foru Dekretuak, zeinak onesten baititu xedapen orokorrak egiteko prozedura, arau inpaktuari eta genero inpaktuari buruzko txostenak egiteko gidak eta araugintza teknikari buruzko jarraibideak.
Aipatutako araugintzako foru dekretuaren proiektuaren bidez, trakzio mekanikoko ibilgailuen gaineko zerga arautzen duen araudiaren testu bategina onesten da.
II.- OHAR JURIDIKOAK
1.- AHOLKU BATZORDEAREN ESKUMENA IRIZPENA EMATEKO
Diputatuen Kontseiluaren martxoaren 30eko 40/1999 Foru Dekretuak, Arabako Foru Administrazioaren Aholku Batzordearen eskumenak ezarri zituen, eta horien artean dago, hain zuzen, 3.1.a. artikuluan, "araugintzako foru dekretuen" proiektuei buruzko irizpenak ematea.
Zerga arloan lurralde historikoak daukan eskumenari buruz egiten den lehenengo erreferentzia Espainiako Konstituzioaren Lehen Xedapen Gehigarrian aurkitzen dugu. Hau ezartzen du: “Konstituzioak babestu eta onartu egiten ditu forudun lurraldeetako eskubide historikoak. Foru araubide horren eguneratze orokorra, hala dagokionean, Konstituzioaren eta autonomia estatutuen esparruan egingo da”.
Horrez gain, Euskal Autonomia Erkidegoko Autonomia Estatutuaren 41.2.a) artikuluak honako hau ezartzen du: “Lurralde historikoetako erakunde eskumendunek zerga araubidea mantendu, ezarri eta arautu ahal izango dute beren lurraldean, Estatuko zerga egitura orokorrari, koordinaziorako, zerga harmonizaziorako eta Estatuarekiko lankidetzarako ekonomia itunak berak jaso ditzan arauei eta Autonomia Erkidegoaren baitan helburu horiexetarako Eusko Legebiltzarrak eman ditzanei loturik”.
EAEren eta estatuaren artean sinatutako Ekonomia Itunak, maiatzaren 23ko 12/2002 Legeak onetsitakoak, honako hau ezarri zuen 1.Bat artikuluan: Bat:
“Lurralde historikoetako erakunde eskudunek beren zerga sistema eduki, ezarri eta arautu ahal izango dute beren lurraldearen barruan”.
Azaroaren 25eko 27/1983 Legeak, Autonomia Erkidego Osorako Erakunde eta bertako Lurralde Historikoetako Foru Organoen Arteko Harremanei buruzkoak bere 7.6 artikuluan foru organoen eskumen esklusibo gisa jotzen ditu"Autonomia Estatutuaren 41. artikuluan ezarritakoak eta, oro har, Ekonomia Itunaren Legeak eta zerga izaerako beste arau eta xedapen batzuek egotzitako guztiak".
Azkenik, Ekonomia Itunaren 41. artikuluak hau xedatzen du:
 “41. artikulua.  Trakzio mekanikoko ibilgailuen gaineko zerga.
· Trakzio mekanikoko ibilgailuen gaineko zerga lurralde historikoetan eskumena duten erakundeek emandako arauen bidez arautuko da, zirkulazio baimenean ageri den egoitza lurralde horretako udalerriren batekoa baldin bada."
Halaber, Diputatuen Kontseiluaren martxoaren 30eko 40/1999 Foru Dekretuak Arabako Foru Administrazioaren Aholku Batzordearen eskumenak ezarri zituen, eta horien artean dago, 3.1.a artikuluaren arabera, "araugintzako foru dekretuen proiektuei" buruzko irizpenak ematea.
Azaldutako guztiagatik, ekonomia jardueren gaineko zergaren araudiaren testu bategina aurkezten duen araugintzako foru dekretuak aholku batzorde honen irizpena behar du nahitaez.
2.- ARAUGINTZAKO ESKUORDETZEAREN ARAUBIDE JURIDIKOA
Arabako Foru Aldundiak araugintzarako ahala erabili ahal izango du aurreikusitako eskuordetze kasuetan, Arabako Lurralde Historikoaren Erakunde Antolaketari buruzko 1983ko martxoaren 7ko Foru Arauak 4., 5. eta 15. artikuluetan eta Arabako Foru Aldundiaren Antolaketa, Funtzionamendu eta Araubide Juridikoaren abenduaren 18ko 52/1992 Foru Arauak 62. artikuluan eta hurrengoetan xedatutakoaren arabera.
Hain zuzen, azken lege testu horretan, zehazki 62.1 artikuluan, ezartzen da Diputatuen Kontseiluak, gaur egun Foru Gobernu Kontseiluak, ahala izango duela foro arau mailako xedapen orokorrak emateko, araugintzako foru dekretu izenekoak, Batzar Nagusiek hala eskuordetu dutenean. 
Gainera, 52/1992 Foru Arauaren 63. artikuluak hau xedatzen du:
“1- Araugintzako eskuordetzea egiteko erabakia foru arau bidez hartuko da, eta eskuordetzan ematen den gaia zein den eta hura izapidetzeko zein epe dagoen zehaztuko da bertan.
2.- Eskuordetzea Diputatuen Kontseilua hura erabiltzean agortuko da, dagokion araugintzako foru dekretua onestean.
3.- Ezin da ulertu araugintzazko eskuordetzea Diputatuen Kontseiluari era inplizituan eta epe mugarik gabe egiten denik .  Ez da onartuko Diputatuen Kontseilua ez den beste ezein agintaritzari berriz eskuordetzerik”. 
Azkenik, foru arau bereko 64. artikuluak 3. eta 4. apartatuetan honako hau zehazten du: “3.- Testuak bategiteko baimena emateko foru arauek zehaztuko dute eskuordetzearen edukien araudi esparrua, baita testu bakar baten formulazio soilera mugatuko den edo finkatu beharreko lege testuak erregularizatzeko, argitzeko eta harmonizatzeko helburua ere baduen.
4.- Araugintzako eskuordetzeak kasu bakoitzean Biltzar Nagusiek kontrola egiteko formula gehigarriak finkatu ahalko ditu, auzitegiek horretarako berezko eskumena badute ere”.
3.- ESKUMEN ORGANIKOA ETA ARAUGINTZAKO GAIKUNTZA
1/2017 Foru Arauak, otsailaren 8koak, Arabako Lurralde Historikoko sektore publikoaren gardentasunarenak, herritarren parte-hartzearenak eta gobernu onarenak (ALHAO, 21 zk., 2017/02/28) honako hau xedatzen du azken xedapenetatik bigarrenean:
"Azken xedapenetan bigarrena.  "Arauak sinplifikatzea eta arauketaren kalitatea hobetzea.
5. Gardentasunaren eta segurtasun juridikoaren printzipioen berariazko adierazpen gisa, Arabako Foru Aldundiak bere antolamendu juridikoko arauak berrikusi, sinplifikatu eta, hala behar denean, bateratu egingo ditu, arau esparru laua, argia eta gutxi sakabanatua lortzeko, herritarrek erraz ezagutu eta ulertu ahal izango dutena, emakumeen eta gizonen arteko berdintasunaren printzipioa betetzeko eta hizkuntzaren erabilera ez sexista zabaltzeko behar bezala egokitua.
Azkenik, 2021erako Zerga Neurriei buruzko urtarrilaren 29ko 2/2021 Foru Arauaren lehenengo xedapen gehigarriak honako hau adierazten du: "Arabako Batzar Nagusiek baimena ematen diote Arabako Foru Aldundiari 2021eko irailaren 30a baino lehen testu bateginak onesteko. Testu horiek behar bezala erregularizatuta, argituta eta harmonizatuta egon behar dira, eta honako foru arau hauek bildu behar dituzte:
(….)
d) 44/1989 Foru Araua, uztailaren 19koa, trakzio mekanikoko ibilgailuen gaineko zergarena.
(….) .”

Azkenik, Arabako Foru Aldundiko Antolamendu, Funtzionamendu eta Araubide Juridikoaren abenduaren 18ko 52/1992 Foru Arauaren 7. artikuluak honako hau xedatzen du:
“1. Araugintzako eta arauak garatzeko boterea erabiltzean, Diputatuen Kontseiluari dagokio:
1.1.- Foru dekretuak onestea, aldez aurretik Batzar Nagusiek araugintzako eskuordetza egin ondoren.
(….)”
Azaldutako guztia kontuan hartuta, ondorioztatzen da proposatutako testuak onesteko eskumen organikoa Foru Gobernu Kontseiluari dagokiola, eta 2021eko irailaren 30a baino lehen gauzatu behar dela.
 4.- PROZEDURA
Prozedura izapidetzean, erabat bete dira xedapen orokorrak egitearen inguruan indarrean dauden arauak, honako hauei dagokienez: proposamena aurkezteko eskumena duen erakundea, arau eraginari buruzko txostena, eragin ekonomikoari buruzko txostena eta genero eraginaren aldez aurreko ebaluazioa, Kontsulta Batzordeari kontsulta eskatzea eta onesteko eskumena duen erakundea.
Hain zuzen ere, Foru Gobernu Kontseiluaren maiatzaren 23ko 29/2017 Foru Dekretuaren 9. artikuluan ezarritakoa betez, proiektuaren aurrerapenaren aldez aurreko kontsulta publikoa egin da, baliabide telematikoen bitartez, Arabako Foru Aldundiaren webgunearen bidez. Espedientean izapide horren emaitzei buruzko memoria jaso da, 2021eko martxoaren 1ekoa, eta bertan ageri da ez dela erregistratu arau xedapena idazteko aintzat hartu beharreko proposamen edo oharrik.
Bestalde, 2021eko martxoaren 4an, Zerga Araudiaren Zerbitzuak genero inpaktuaren txostena eman zuen, foru aldundi honetako Berdintasun, Lankidetza eta Kulturartekotasun Zerbitzuak berretsi zuena, 2021eko martxoaren 10eko txostenaren bitartez.
Azkenik, Foru Gobernu Kontseiluaren maiatzaren 23ko 29/2017 Foru Dekretuaren 14. artikuluan ezarritakoari jarraituz, proiektuaren aurrerapena jendaurrean jartzeko eta entzunaldia emateko izapideak egin dira, baliabide telematikoen bitartez, Arabako Foru Aldundiaren webgunearen bidez. Espedientean izapide horren emaitzei buruzko memoria jaso da, 2021eko martxoaren 22koa, eta bertan jasotzen da araudi xedapena idazteko aintzat hartu beharreko proposamen edo oharrik ez dela erregistratu.
III.- FORU DEKRETUAREN EGITURA.
Araugintzako foru dekretuaren proiektuak honako hauek ditu: zioen azalpena, xedapen zatia, hiru xedapen gehigarri, xedapen indargabetzaile bat, hiru azken xedapen eta eranskin bat.
Lehen hiru xedapen gehigarriek arauzko erreferentzia posibleak aipatzen dituzte, oraingoak edo etorkizunekoak.
Xedapen indargabetzaileak foru arau berria baino maila bereko edo maila txikiagoko araudi guztia indargabetzen du, Ekonomia Jardueren gaineko Zergari buruzko uztailaren 19ko 44/1989 Foru Arauaren xedapen iragankorrak izan ezik.
Azken xedapenek xedatzen duten arau berria indarrean jartzea (ALHAOn argitaratu ondorengo egunean), Arabako Foru Aldundiari arau hori garatzeko eta aplikatzeko behar diren xedapenak emateko baimena ematea, eta araugintzako foro dekretu hau Arabako Batzar Nagusietara bidaltzea, izapidetu dezaten.
Era berean, arauaren artikuluetan titulu bana jarri da, arauaren norainokoa argitzeko, eta edukia berrantolatu da, 8 artikulu izatetik 10 izatera igaro baita.
Azkenik, Foru Dekretuaren eranskinean "Trakzio Mekanikoko Ibilgailuen gaineko Zergaren araudiaren Testu Bategina" jaso da. 
IV. ARAUDI PROPOSAMENAREN ANALISIA
A). Trakzio Mekanikoko Ibilgailuen gaineko Zergari buruzko uztailaren 19ko 44/1989 Foru Arauaren indarreko testuak Tokiko Ogasunen Arauan aurreikusitako zergetako bat arautzea du xede, udalek nahitaez aplikatu behar dutena diru iturri gisa. Indarrean sartu zenetik 24 aldaketa egin zaizkio.
Horregatik, Arabako Batzar Nagusiek baimena eman diote Arabako Foru Aldundiari ( 2/2021 Foru Arauaren, urtarrilaren 29koa , 2021erako Zerga Neurriei buruzkoa),  44/1989 Foru Arauan testu bategina onesteko, araua soiltzeko eta arau esparru sinple, argi eta gutxi sakabanatua lortzeko. 
Testu bateginak, berez, ezin du sartu, eta ez du egiten, egun indarrean dagoen testuarekiko inolako arau aldaketarik; aldaketa bakarra izan da xedapen gehigarri eta iragankorrak indargabetzea, baldin eta haiek zentzurik ez bazuten denbora igaro delako eta hura onestea eragin zuten inguruabarrak gainditu direlako.
Hala ere, testu bategin berrian 44/1989 Foru Arauaren 4. artikuluko 2. apartatua ezabatu da, honako hau adierazten duena: "Kuoten taula Arabako Lurralde Historikoko Aurrekontu Orokorren Foru Arauak adaltu ahalko ditu".
Zerga kuotak eguneratzea, azken aldiz 2009ko Aurrekontua Gauzatzeari buruzko abenduaren 18ko 21/2008 Foru Arauan onartu zena, Zerga Neurrien Foru Arauaren bidez egin behar da eta ez Arabako Lurralde Historikoko Aurrekontu Orokorren Foru Arauaren bidez, hala irizten zaion urteetan. 
Aldaketa honek, ebazpen judizialetan oinarritutakoak, ez dakar batere aldaketarik, proposatutako testu bategin berrian Aurrekontuen Arauei egindako erreferentziak Zerga Neurrien Arauenekin aldatuz aipatutako uztailaren 19ko 44/1989 Foru Arauaren 42. artikuluan jasotakoa sartzea eragozten duenik.
Esan beharra dago uztailaren 19ko 44/1989 Foru Arauaren xedapen iragankorrak ez direla indargabetu, nahiz eta badirudien ez duela zentzu handirik lehen xedapen iragankorraren indarraldiari eusteak, zeinak bere garaian onetsitako zerga berriaren galdagarritasun hasiera ezartzen duen, hau da, 1990ko urtarrilaren 1a, eta onura fiskalak mantentzeko epea, 1992ko abendauren 31n amaitu zena. 
B). Araugintzako foru dekretuaren proiektuaren araugintza teknikari dagokionez, honako doktrina ezarri du behin eta berriz Estatu Kontseiluak testu bateginak onesteko legegintzako errege dekretuen inguruan:
"Lege testuak bategitean, araugintza teknikaren gaiek garrantzi berezia hartzen dute, testu bateginaren beraren eta onarpen dekretuaren arteko muga ondo ezartzetik hasita. Bi arauen izaerari buruzko doktrina iritzietan sartu gabe –beti adostasuna lortu ez dutenak–, egia da teknika onak bien arteko bereizketa formala eskatzen duela, eta bereizketa horrek eragin egiten diela xedapen osagarrien (gehigarriak, iragankorrak eta azkenak) egiturari, elkarrekiko erreferentziei eta kolokazioari, nahastuta ager ez daitezen.
Orokorrean onartutako teknika testu bategina onesten duen artikulu bakar batez osatutako legegintzako dekretuak osatzen du, behean txertatuakoak, indarrean jartzeari eta indargabetu beharreko legeei buruzko xedapenak gehituta. Kontsultarako aurkeztutako proiektua eskema honetara egokitzen da, salbuespen bakarrarekin onarpen arauaren eta Uraren Legearen Testu Bateginaren artean "Eranskina" hitza ageri da, ezabatu beharrekoa, termino horrek osagarri kategoriara murrizten baitu nagusia dena: testu bategina. " (2001eko maiatzaren 31ko irizpena).
Aipatutako doktrinaren argitan, eta horren edukia bidalitako araugintzako foru dekretuaren proiektuari aplikagarria zaiola iritzi zaionez, adierazi beharra dago komenigarritzat jo dela bertan honako aldaketa hauek egitea:
23. Introducir en el proyecto de Decreto Foral Normativo la mención de “Artículo Único” con la siguiente redacción “Se aprueba el texto refundido de la Norma Foral del Impuesto sobre Vehículos de Tracción Mecánica que se inserta a continuación”.
Ildo horretatik, proiektuan erabilitako izena ("Trakzio Mekanikoko Ibilgailuen gaineko Zergaren araudiaren testu bategina") ez da egokitzat jotzen, ez baitator bat 2021eko Zerga Neurrien urtarrilaren 29ko 2/2021 Foru Arauaren lehenengo xedapen gehigarrian aurreikusitako araugintzako eskuordetzaren baldintza zorrotzekin ("Arabako Batzar Nagusiek baimena ematen diote Arabako Foru Aldundiari 2021eko irailaren 30a baino lehen testu bateginak onesteko. Testu horiek behar bezala erregularizatuta, argituta eta harmonizatuta egon behar dira, eta honako foru arau hauek bildu behar dituzte ... c) 43/1989 Foru Araua, uztailaren 19koa , Trakzio Mekanikoko Ibilgailuen gaineko Zergari buruzkoa").
24. Lehen xedapen gehigarrian jasotako "testu bategin honi dagozkion manuei egin zaizkiela ulertuko da" adierazpidea ordeztea, honako honekin: "testu bategineko dagozkion manuei egin zaizkiela ulertuko da".
25. Araugintzako foru dekretuaren proiektuaren bigarren xedapen gehigarrian jasotako "araugintzako foru dekretu honi egin zaizkiela ulertuko da" adierazpidea ordeztea, honako honekin: "testu bateginari egin zaizkiola ulertuko da". 
26. Ezabatu "BAKARRA" esamoldea Foru Dekretu Legegilearen proiektuaren Indargabetze Xedapenetik eta " " beraren azken paragrafoa bereko xedapen iragankorrak izan ezik, ez baitago 44/1989 Foru Araua, Uztailaren 19an, xedapen iragankor horiek onesten den Testu Bateginean sartu behar dira. 
V. ONDORIOAK
1.- Proposatu da testu bategin berrian mantentzea uztailaren 19ko 44/1989 Foru Arauaren 4.2 artikuluan xedatutakoa, aurrekontuen arauen aipamena zerga neurrien araudienarekin aldatuz.
2.- Testu bateginen araugintza teknika kontuan hartuta, gomendatzen da aurkeztutako proiektuan irizpen honen IV. puntuko B) apartatuan (Arauzko proposamenaren analisia) azaldutakoa sartzea.
3.- Aurrekoa gorabehera, proiektua araugintzako eskuordetzera egokitzen da.

